Reubencf/Amharic_corpus huggingface dataset:
አረ ተወኝ ዳንኤል ጉዱ ብዙ ነው አጥማቂ እገሌ ወደዚህ ደብር ካልመጣ የሰበካ ጉባኤ አባልነት ክፍያየን አቋርጣለሁ እሱ እንዳይመጣ የሚከለክሉት ካህናት ራሳቸው ሰይጣን አለባቸው እንባላለን በሌላ በኩል ደግሞ እሱ ከመጣ ለደብሩ ብዙ ገንዘብ ያስገባል እየተባለ አረ ምኑ ተወርቶ ያልቃል ።በዚያው ላይ ድነናል ተፈውሰናል እያሉ ምስክርነት የሰጡ ሁሉ ይገርምሃል አሁንም ሕመም ላይ ናቸው ።ምንአልባት በቲፎዞ ታመው በቲፎዞ ከዳኑት በቀር ጎሮ ቤቴ በጣም ታማሚ ናት ሌሊት ሌሊት በጣም ትጮኻለች አንድ ሰሞን ወደ አጥማቂው ሄዳ ድኘለሁ ብላ በዩቱብ ላይ ጭምር ምስክርነት ሰጠች ተመስገን ፈጣሪዬ ከዚህ በኋላ ጩኻት የለም ተኝቼ አድራለሁ ብዬ ደስ በጣም ተደስቼ ነበር ነገር ግን ሌላ ጋኔን ጭምር ይዛ መጥታ እነሆ በገዛ ቤቴ ዘበኛ ሆኜ የእሷን ጩኸትና ለቅሶ እሰማሁ ዕረፍት አጣሁ ።ለካስ የደኑት በቲፎዞ ታመው በቲፎዞ የዳኑት ናቸው።እስኩ ድግሙ ነኝ ከጀርመን ።
ዲ.ዳንኤል ግሩም ድንቅ አስተምህሮት ነው። ይሁንና ብዙ ነገር እንደምታስተምረን በዚህ ጉዳይ መዘግየትህ ገርሞኛል።በተለይም እንደ መምህር ግርማ አይነቱ ህዝበ አዳምን ከጫፍ እስከ ጫፍ የሚነዳ አጥማቂ ፈዋሽ በዘመኑ ሲመጣ ወንጌላውያን አስረጂውን ጠቅሰው እውነቱን ማሳየት ነበረባቸው።ይሁንና ቤተክርስትያኗ ካላት ሊቃውንት ጋር ተነፃፅሮ እውነትን የሚገልፅ በዚህ ዘመን ጥቂቶች ናቸው።ከእነዚህም ውስጥ አንዱ ሆነህ በመምጣትህ እግዚያብሔር ይባርክህ እላለሁ መልካም የመስቀል በአል ይሁንልህ ወንድሜ !!!
ምእመናንም ‹‹ታድያ አቡነ እገሌ ለምን ፈቀዱ›› ይላሉ፡፡ እኛ ግን መሠረት ማድረግ ያለብን የቅዱሳት መጻሕፍትን ትምህርት፣ ሥርዓተ ቤተ ክርስቲያንን፣ታሪከ ቤተ ክርስቲያንን፣ ሕገ ቤተ ክርስቲያንን ነው፡፡ ማንም ከዚህ የወጣ ቢኖር ትምህርቱን ለመቀበል አንገደድም፡፡ ታላቅነት በእምነት እንጂ በሥልጣን አይገኝምና፡፡
ግን አንድ "ተራ ሰው" ሰልጣን ሰላልተሰጠው መንፈሱን "ማስለቀቅ "ባይችልም እግዚኦ መሐረነ ክርስቶስ፣ በእንተ ማርያም መሐረነ ክርስቶስ፣ ኪርኤ አላይሶን የተባሉትን የምሕላ ጸሎቶች በሥርዓተ ቤተ ክርስቲያን የተመደበላቸውን ቁጥር ሳይስቱ.በመፀለይ ና በመቁጠሪያ እየደበደበ የመላአክትን ስም እየጠራ መንፈሱን "ማሰር" አይችልም???
2. + “ቅብዐ ቅዱስ› ወስደው እንዲጠጡና እንዲቀቡ ማድረግ፣ በቤተ ክርስቲያን ታሪክ ያልነበረ፣ በምሥጢረ ቀንዲል ያልተፈቀደና በሥርዓተ ቤተ ክርስቲያንም ውስጥ የሌለ ነው፡:” ብለሃል
ወስደክ መጠቀም ትችላለክ የሚሉ አሉ ፤ አይ መቀባት በትፍልግ ቄስ ወይም ህፃን ብቻ ነው አንተን ሊቀባህ የሚችል አንተ ራስህ ግን አትችልም የሚል ባሕታዊም አለ፡፡
"አሁን የምናያቸው ‹አጥማቂዎች› እና ‹ተአምራት› አድራጊዎች ግን ራሳቸውን የሚያከብሩ፣ እግዚአብሔርን የሚሸፍኑ፣" ያልከዉ ትክክል ነዉ። ይህጉዳይ በነዚህ ሰዎች ብቻ የሚያበቃ መሆን የለበትም ። በቤተክርስቲያናችን ለቅዱሳን ∕እመቤታችንን ጨምሮ∕ የሚደረገዉ የንግስ ሥርዐት የምሥጋና ርዝመት እግዚአብሔርን እንደሚሸፈን አልፎም እንደሚያስቀና ለምን አትናገርም? ቅዱሳን ከጌታ ጋር እኩል የሚከበሩበትን ፀሎት፣ ዉዳሴና ቅዳሴስ ምን ትላለህ? ቅዱሳን ክብር ሁሉ ለእግዚ∕ር እንዲሆን አካባቢያቸዉን ጥለዉ ይጠፉ ከነበረ መንፈሳቸዉና አፅማቸዉ አርፎ እንዳይተኛ የሚደረገዉን አምልኮ ወይም ከአምልኮ ያላነሰ አክብሮትን እያየህና እያወቅህ ለምን ዝም ትላለህ? በተለይ ዛሬ እከሌ ይነግሳል፣የዓመቱ ነዉ ሲባል አንጀትህ እንዴት ቻለዉ? አንተ የብቸኛዉ ንጉስ ልጅ አይደለህም ማለት ነዉ? እዉነቱን ልናገርና ሁሌም በዚህ ምክንያት ከማዝንባቸዉ ሰዎች መካከል ነህ። አሁን ይህንን በማነሳቴ የሚደረሰብኝን ዉርጂብኝ ከወዲሁ አዉቀዋለሁ። አንተ ግን የአጥማቂ ነን ባዮችን ብቻ አንስተህ በየቤተክርስቲያኑ የሚታየዉን ክህደት በዝምታ ማለፍህ ራስህን መቃረን ነዉና ለክርሰቶስ ክብር ጨክን። አንተና ቤተሰብህ ይባረካል። አቅሙን እርሱ ራሱ ለክብሩ ሲል ይስጥህ።
ትንሽ ቆሎ ይዞ ወደ አሻሮ ጠጋ ማለት ይህ ነው እልሃለሁ አስተያየት ሰጪ ተብዬው፡፡ ይህችን ፕሮቴስታንታዊ የተሃድሶ እንጉርጉሮ ይዘህ ብቅ ማለትህ እንደኔ ያንን የለበሳችሁትን የበግ ለምድ ባገኛችሁት አጋጣሚ ሁሉ ለብሳችሁ እስክታጠፉን ድረስ የማትተኙልን ምን ዓይነት መሰሪዎች እንደሆናችሁ ያሳየኛል እንጂ ያንተ ሃሳብና ይህ አሁን ወንድማችን ዲ/ዳንኤል ያነሳው ጉዳይ የሚቀራረቡበት ምንም መንገድ እንደሌለ እናውቀዋለን፡፡
በቤተክርስቲያናችን ለቅዱሳን ∕እመቤታችንን ጨምሮ∕ የሚደረገዉ የንግስ ሥርዐት የምሥጋና ርዝመት እግዚአብሔርን እንደሚሸፍን አልፎም እንደሚያስቀና ለምን አትናገርም? ቅዱሳን ከጌታ ጋር እኩል የሚከበሩበትን ፀሎት፣ ዉዳሴና ቅዳሴስ ምን ትላለህ? ቅዱሳን ክብር ሁሉ ለእግዚ∕ር እንዲሆን አካባቢያቸዉን ጥለዉ ይጠፉ ከነበረ መንፈሳቸዉና አፅማቸዉ አርፎ እንዳይተኛ የሚደረገዉን አምልኮ ወይም ከአምልኮ ያላነሰ አክብሮትን እያየህና እያወቅህ ለምን ዝም ትላለህ? በተለይ ዛሬ እከሌ ይነግሳል፣የዓመቱ ነዉ ሲባል አንጀትህ እንዴት ቻለዉ? አንተ የብቸኛዉ ንጉስ ልጅ አይደለህም ማለት ነዉ? ብለህ መቃወምህ የሚደረጉትን ውዳሴና ቅዳሴያት ይዘትና ምንነት ቸርሶ እንደማታውቅና ያንተን ማንነት ይገልጣል እንጂ ሚዛን የሚደፋ አይደለም፡፡
ለመሆኑ በቅዳሴ ማርያም ውስጥ የሚመሰገነው ማን እንደሆነ ልብ ብለህ እድምጠህ ታውቃለህን? ሌሎቹን ቅዳሴትስ የሚነገርባቸው ድንቅ ሥራ በቅዱሳኑ ያደረው የእግዚአብሔር መሆኑን እንደሚገልጡ ልብ ብለህ አስተውለህ ታውቀለህን? ለምሳሌ የሰኞ ውዳሴ ማርያም የመጀመሪያው አንቀጽ ምን ይላል? ጌታ ያዘነና የተከዘ አዳምን ነጻ ያወጣው ዘንድ፤ ወደቀደመ ክበሩም ይመልሰው ዘንድ ወደደ፡፡ ቅድስት ሆይ ለምኚልን፡፡ ማለቱ ምን ማለት ነው? ስህተት አለው እንዴ? ጌታ አዳምን ሊያድነው አልፈቀደም ልትል ነውን? ወደቀደመ ቦታውስ ይመልሰው ዘንድ አልወደደም ልትል ነውን? ይህችን ለናሙና ካነሳሁልህ ሌላውም ሁሉ እንዲሁ ነው እልሃለሁ ወዳጄ፡፡ አዳምን ነጻ ሊያወጣው ወደቀደመ ክብሩም ሊመልሰው ከወደደ ልጅሽ ወዳጅሽ እመቤታችን ቅድስት ድንግል ማርያም ሆይ ለምኚልን ማለታችንም ከለጇ የተሰጣት ጸጋ ነውና ማን ሊከለክላት ይችላል? እናንተ ሥጋውያን ከፍላቸወሁ የምታምኑት እንኳን ለጓደኞቻችሁ እንጸልይላችኋለን ትሉ የለም እንዴ? እሷስ ለኛ ብትጸልይልን ብትለምንልን እኛም ጸልዪለነ ለምኚልን ብንላት ስህተቱ ምን ላይ ነው? ከመጽሐፍ ቅዱስስ መች ወጣን? መጽሐፉስ የጻድቅ ሰው ጸሎት ኃይል ታደርጋለች ይል የለም እንዴ? ታዲያ የጻድቃን ሁሉ መመኪያ አክሊል የሆነች የእመቤታችን ጸሎት ግዳጅ አየረፈጽምም ልትል ትችላለህን? ስለዚህ ሀሳብህ የጠላት ወሬ ነውና ሚዛን አያነሳም እልሀለሁ፡፡
ከትናንት ብንዘገይ እንኳን ከነገ ቀድመን በመነሣት የግእዝ ቋንቋ የሚጠናበትን፣ በውስጡ ያዛቸው ዕውቀቶችም እየተተነተኑ ለሀገርና ለወገን ጥቅም የሚውሉበትን መንገድ መፈለግ የትውልዱ ድርሻ ነው፡፡!!!" October 5, 2015 at 5:45 PM
ቤተ ክርሰትያን ያላስተዋለችው ወይም ችላ ያለችው ከቅዱስ ቃሉ ሙሉ በሙሉ የሚቃረኑ በመፈራራት ከትውልድ ትውልድ እየተሸጋገሩ ዛሬ የደረሱና አዲስ የተጨመሩ ስንት የምንፍቅና ስብከቶች፣መዝሙሮች፣መጽሀፍቶች እንዳሉ የሚያውቅ ያውቀዋል ግን እንዲህ እውነቱን ገልጦ ግን ተመለሱ የሚል የቤ/ክ ልጅ ብዙም አይገኝ ቢገኝም መናፍቃኑ መናፍቅ እያሉ እየገለበጡ ስለሚጭኑ ቤ/ክ ዛሬም ቅዱስ ቃሉን በሚያስተምሩ ሳይሆን ተረት በሚያወሩ የተሞላች ሆናለችና አንተ ግን ከእግዚአብሔር ቃል በተማረኸው መሰረት "...ቃሉን ስበክ በጊዜውም ያለጊዜውም ጽና!!!!!!!!!!!!!"
1. አያሌ አጥማቂዎች ተነስተው እንደ ልባቸው ሲፈነጩ የሚመለከተው አካል ምን እየሰራ ነው፡፡ በእርግጥ የሚመለከተው አካል በጽሑፉ ማጠቃለያ ላይ እንዳስቀመጥከው ገቢ ያስገኛሉ ብለው ስለሚያምኑ በዛ ጉዳይ ላይ ተጠምደው ይሆን እንዴ፡፡
2. በዘረዘርኳቸው ምክንያቶች መቀበል አለብን ብዬ አላምንም ብለሃል፡፡ ያነተን አቋ ሳይሆን የመጽሐፍ ቅዱስንና የቤተ ክርስቲያንን አቋም በሚያስረዳ መልኩ ብትገልጸው የተመረጠ ይመስለኛል፡፡
3. እውነት ነው ወጣቱም ሆነ ምእመኑ መሰረት ማድረግ ያበት የቤተ ክርስቲያንን አስተምህሮ እንጂ አዋጅ የሚያስነግሩ ማስታወቂያ የሚለጥፉ አካላትን መሆን የለበትም፡፡ ለመሆኑ ወጣቱ ይህንን የጥምቀት አገልግሎት(ከሆነ) የሚያገኘው ኸረ ለመሆኑ የት ነው? ስታድየም ነው፣ ጃን ሜዳ ወይስ በየአደባባዩ፤ እዛው በቤተ ክርስቲያኒቱ ቅጥር ግቢ አይደለም እንዴ፤ ስለዚህ ወጣቱ ወይም ምእመኑ ምንድነው ማድረግ ያለበት፡፡ ደግሞስ ወጣቱ ወይም ምእመኑ እንዲህ ስር የሰደደ ምስጢር መሰረት ያደረገ ሕይወቱን የሚለውጥ ትክክለኛውን ጎዳና ይከተል ዘንድ የተዘረጋለት የትኛው የትምህርት መርሃ ግብር ነው?
4. በእርግጥ መ/ቅዱስ ክፉና አመንዝራ ትውልድ ምልክትን ይሻል ከነብዩ ከዮናስ በስተቀርም ሌላ ምልክት አይሰጠውም ይላል፡፡ ክርስቶስ ትምህርቱን ሲጀምር ሰዎችን ለማሳመን ወይም በዘመኑ የነበረውን ከብረት የጠነከረ ልበ ደንዳናነት ለማርገብና ለመስበር ጥቂት ተዓምራቶችን አድርጓል፡፡ ደቀ መዛሙርቱም መንገዱን ተከትለው በእራፊያቸውና በጥላቸው ፈውሰዋል፡፡ ለዘመናት ዓይነ ስውር የነበረች ሴት ስለመፈወሷ በማኅበራዊ ድረ ገጽ አሳማኝ በሚመስል መልኩ መረጃ ተሰራጭቷል፡፡ እውነት ይህ ሁሉ የሰይጣን ድራማ ከሆነ ስህተት ነው ብሎ እጁን የሚያስገባ በማስረጃ የሚያቀርብ አካል ሐገሩ ወዴት ይሆን?
5. በእርግጥ በአጣዬ(ሰሜን ሸዋ ኤፍራታ ወረዳ) አከባቢ (ያስደረገብህ እከሌ ነው የሚል አንዱ አንዱን ሲወነጅል የሚሰማበት የጥምቀት አካሔድ በተጨባጭ አለ(ነበር-በቅርብ ግዜ) አስከ መካሰስ የደረሰም ሁኔታ ነበር) አሁን ደግሞ ታቦት ተቀብሮ በተገኘበት አለልቱ ገብርኤል(ሰንዳፋና ሸኖ መሃል) በርካታ ሰዎች በአንድ ግዜ እየጮሁ ፈውስ እየተሰጠ እንደሆነ ግልጽ ነው፤ የዋሁና ምስኪኑ ምእመን በእምነቱ እየተቀበለ የእግዚአብሔር ስራ በሚል ያደንቃል፡፡ ስህተት ከሆነ ይህንን የሚያስተካክለውና ባለቤቱ ማን ነው?
6. በአንዱ አጥቢያ ሲደረግ በሌላው አጥቢያ ሲከለከል አቡነ እከሌኮ ፈቅደዋል የሚል ምክንያት ይቀርባል፡፡ ጥሩ የፈቀዱት አቡነ እከሌ ከከለከሉት አቡነ እከሌ ጋር በመንድን ነው የሚለያዩት፡፡ ይሔ ነገር የአሳ ግማቱ ይሆን እንዴ፡፡ በአንድ ቤት ሁለት አስተዳደር ሁለት አሳብ ሁለት አካሔድ ሆኖ የሚቀጥለው እስከመቼ እንደሆነ የሚነግረን ማን ይሆን፡፡
7. አንዳንድ አጥማቂዎችም ‹‹ከኢየሩሳሌም የመጣ ነው›› ይላሉ፡፡ ከኢየሩሳሌም የሚመጣ የተለየ ቅባት የለም፡፡ አንድን ቅባት ቅዱስ የሚያደርገው ጸሎቱና ሥርዓቱ አንጂ የተሠራበት ከተማ አይደለም፡፡ እርግጥ ነው፤ በጠረፍ ካለች ጭው ካለ ገጠር ከምትኖር ከአንዲት ቤተ ክርስቲያን ከሚመራ ቅዳሴና በመዲናይቱ በሊቀጳጳሱ በቅድስት ማርያም ከሚመረው ቅዳሴ መካከል የቦታ እንጂ የአይን ጥቅሻ እንኳ ሌላ ልዩነት የለም፣ እርግጥ ነው፡፡ ታዲያ ይሄንን እንደምክንያ የሚያቀርቡ አጥማቂዎች ምክንያቱን ተቀባይ ወገኖች በየትኛው የስነ ልቡና ጎዳና በየትኛው እውቀትስ ነው ያሉት፡፡ ምእመኑ ይህንን ሊቀበል የቻለው በምን ምክንያት ነው፡፡ ህዝቤ እውቀት ከማጣቱ የተነሳ…ነው፡፡ ታዲያ መንጋውን የሚጠብቁ እረኞች በጎቹ በሌሉበት ወዴትኛው መስክ ተሰማርተው ነው፡፡
8. ከእንቅልፍ የምትነቁበት ግዜ አሁን እንደደረሰ እወቁ ተብሏል፡፡ ለዚህ አንገብጋቢ የቤተ ክርስቲያን ጉዳይ የተኙትንና አብረው እያሸረገዱ እየተኙ እንቅልፋቸውን የሚያሟሙቁላቸውን አካላት ከእንቅልፋቸው የሚያነቃ የቁርጥ ቀን ጎበዝ ማን ይሆን፡፡
ይህን አባባል አልደግፈውም…..”ለመሆኑ ይህንን ሁሉ ሕዝብ ሰይጣን ሲቆጣጠረው ክርስቶስ የለምን? የተጠመቅነው የልጅነት ጥምቀት፣ የቆረብነውስ ቁርባን አይሠራምን? ገና ወደ ክርስትና ያልመጡ የገሊላ ክርስቲያኖች እንኳን በጩኸት አልተደበላለቁም እንኳን እኛ በክርስቶስ ክርስቲያን በወልድ ውሉድ የተባልነው”:: ምክንያቱም በዮሐ.ራዕይ እንደተጻፈው ዓለምን ሁሉ እንደሚያስት ተነግሮለታል፡፡ የሚያስትባቸው መንገዶች ብዙ ናቸው፡፡
• አንደኛው መንገድ በሥልጣን ነው፡፡አጋንንት ሰውን ለማሳት ስልጣን(ኃይል) የሚያገኘው ከኛው ነው፡- የእ/ርን ህግ ስንሽር፤ይኸውም ዓለምን ስንወድ ወደ ወጥመዱ እንገባለታለን፡፡አንድ ስህተት ከሠራን ቀጣዩን ኃጢአት ለማሰራት ሰይጣን ኃይል ያገኛል፡፡ ስለዚህ ሰው ሆኖ ኃጢአት የማይሠራ(የማይሰሳት) እስከሌለ ድረስ ”ይህንን ሁሉ ሕዝብ ሰይጣን ሲቆጣጠረው ክርስቶስ የለምን” የሚለው አያስኬድም፡፡ሌላው ሥልጣን የሚያገኘው ከትውልድ ነው፡፡ ይህም ማለት የአንድ ሰው አያት፣ቅ/አያት፣አባት፣እናት፣ወዘተ.የትውልድ ሐረግ ላይ የኃጢአትና የዲያቢሎስ አሠራር ይኖራል፡፡በተለይ በጣዖት አምላኪ ቤተሰብ ላይ ”እስከ ሶስትና አራት ትውልድ የአባቶችን ኃጢአት በልጆች ላይ አመጣለሁ” እንዳለው፡፡ይህ ሁኔታ ለሰይጣን ምቹ ነው፤ምክንያቱም አባትየውን ካሳተ ልጅየውን ለማሳት ኃይል ስለሚያገኝ፡፡ኩነኔ ዘጽሑፍ ላዕሌሆሙ የሚባል ነገር አለ፤እኛ ኃጢአት ስንሰራ ለልጆቻችንንና ለትውልዳችን ዕዳ እንደምናስቀምጥ እናውቃለን?
• ሌላው የሚጮህ ሰይጣን አለ የማይጮህ አለ፡፡ የአምልኮ ወዘተ. ጉዳይ ያለው አይጮህም፡፡ስለ አታላይ አጥማቂዎች አላልኩም፡፡እውነተኛ አጥማቂዎች ጋ ማለቴ ነው፡፡የሚጮህ ሰይጣን የመልቀቅ ዕድሉ ከፍተኛ ነው፡፡
• በመጨረሻም የማነሳው ጉዳይ እንዴት ከሰይጣንና ከሥራው እንዳን?መልሱ ያው ግልጽ ነው ሕገ እግዚአብሔርን እንጠብቅ ነው፡፡ግን እንዴት? በጾምና በጸሎት መትጋት፣ልጆችን ኮትኩቶ በማሳደግ፣ወዘተ.የቅድስና ህይወት ለምን ራቀን?በተለይ ከዘመናዊው ትምህርት መምጣት ጋር ተያይዞ የሴቶች ክብረ ድንግልና ቁጥጥር ከወላጆች ሥር ወጥ~ል፡፡በየትምህርት ቤቱ ኃጢአት ነግሳለች፡፡ በዝሙት ተጸንሶ የሚወለደው ልጅ ደግሞ ችግር ነው፡፡የዓለምስ ይቅርና በቤ/ክርስቲያን ውስጥ ምንድነው ያለው፡፡ በእኔ እምነት ውንድና ሴት ባይቀራረቡ አጅሬ መግቢያ አያገኝም፡፡ዛሬ ግን ሰንበት ተ/ቤት፣መዘምራን እየተባለ ጨቅላ ልጆችን ስንሰበስብ እሳትና ጭድ በአንድ ቤት እንዴት ይሆናል፡፡ከዝማሬው ሕገ እ/ርን መጠበቅ አይቀድምም? በዚህ ዙሪያ የተደረገ ጥናት አለ? ሰ/ት/ቤትን በደፈናው መቃወሜ ሳይሆን ክፍተቶች እንዳሉ ለማንሳት ነው፡፡ የግብጽ ቤ/ክ ተሞክሮ ምን ይመስላል፤እንደምሰማው ወጣት ወንድና ሴት አብረው ቢዘምሩም ሕገ እ/ር ላይ ቀልድ የለም ይባላል፡፡ ደግሞም ሁሉም ስለሚቆርብ ከፍተኛ ጥንቃቄ ይኖራል፡፡እኛ ጋ ያለው ጉዳይ ጥናት ቢደረግበት፣አስተያየት ከምዕመኑ ቢሰጥበት እና ከጥቅሙ ጉዳቱ ካመዘነ ሌላ መላ መፈለግ፤ለምሳሌ ወንዶች ዘማሪያን ለብቻ፤ሴቶች ለብቻ፡፡ እንጂ የድፍረት ኃጢአት በጣም ከባድ ነው፡፡በእንደዚህ ዓይነት ምክንያቶች ነው ሰይጣን ዓለሙን የተቆጣጠረው እንጂ መጠመቃችንና መቁረባችን ብቻውን ከመሸነፍ አያድነንም (ሕጉን መጠበቅ ቁልፍ ነው)፡፡ በተለያ መጻሕፍት የምናነበው እኮ ድንግልናቸውን የተበቁ ወንዶችና ሴቶች ክርስቲያኖች ሰይጣንን ድል ሲያደርጉ ነው፡፡የአሁኑ ትውልድ ግን እንደዚያ አይደለም(አኮ ከመዝ)
እኔ ትንሹ ግን እላለሁ የዲያብሎስ ርኩሳን መናፍስት ይህን አንተ ጻፍኩት ያልከውን ብጣሽ አይደለም በማያውቁዋቸው ወይም የረቀቀ ምስጢራዊ አሰራራቸውን ባልነቁባቸው ምእመናን እና አገልጋዮች ላይ አድረው አለምን የሚያዞር ሥራ እንደሚያሰሩ እናውቃለን፡፡ ብዙዎቹ መምህራኖቻችን ሳይኖሩበት የሚያስተምሩንን የቲኦሪ ክርስትና ሳይሆን ተግባራዊ(practical) የሆነውን ኦርቶዶክሳዊ የምግባር፡ የጸሎት፡ የአምልኮት፡ የስግደት ፡ የስጋ ወደሙ በአጠቃላይ በሁሉም የክርስቲያናዊ ህይወት መንገዶች በሚያስተምሩን መምህራችን መምህር ግርማ ተጠቅመን ራሳችንን ጥንተ ጠላታችን ከሆኑት መናፍስት መላቀቅ መከላከል ችለናል፡፡ የዘላለም ህይወት ለመሻትም የእግዚአብሔር መንገዱን አሳይቶናል፡፡
የሉሲፈር ሠራዊት በተባረከ እንደተባለውም ከአባቶቻችን ሲወርድ ሲዋረድ ባገኘነው አጠቃቀም ራሳችን በምንጸልይበት መቁጠሪያ የልዑል እግዚአብሔርንና የቅዱሳኑ ስም እየጠራን እየተማፀን ፡ የራሱ ክፉ ስራውንም እየነገርነው እያሳሰብነው ስንቀጠቅጠው እንደሚበረግግ ምስጢሩንም አዝረክርኮ እስከወዲያኛው እንደሚሰናበተን አይተናል፡፡ ይህ ግን የደረሰበትና ያለፈበት ሰው ብቻ ነው የሚያውቀው፡፡ ክርስቲያኖች ራሳቸው የመናፍስትን የረቀቀ የሞት መንገድ ስልት የሚያውቁበትና የሚከላከሉበት ትምህርት አሳይቶ ማስተማር በመሆኑም በዚህ የጥፋት ዘመን እየጠፋ ያለን ትውልድ መታደግ መቻል ከእግዚአብሔር ካልሆነ ከምን ሊሆን ይችላል? ብዙ ሰው ወደዚህ ውሳኔ የሚደርሰው በሰሚ ሰሚ ወሬ ወይም የተወሰኑ VCDዎችን አይቶ ድራማ እየመሰለው ይሆናል ዋናው ነገር ግን ትምህርታቸውን ተከታትሎ በራሱ ጥረት በእግዚአብሔር ረዳትነት ራሱን ያወቀ ከችግሩ የተላቀቀ ቤቱ ይቁጠረው፡፡
በብዙ ሥራዎችህ የምናደንቅህ አንተ ግን ስለትምህርታቸው ጠልቀህ ብትማር የመናፍስትንም ውስብስብ ስራ ብታውቅ እልሀለሁ፡፡ አስታውሳለሁ ከዓመታት በፊት 'መንፈሳዊ ተጋድሎ' በሚል ርዕስ ስለ 'መንፈሳዊ እና መንፈሳይ ሰዎች' ያስተማርከውን አሁን ከጻፍከው ጋር በተመሳሳይ መልኩ ስለ እኚህ አባት የገለጽከው፡፡ አንተ እንዳልከው በዚህ ይገለፁ እደሆነ አምላክ ይወቀው! ባይሆን የተገላቢጦሽ እንዳይሆን አፈራለሁ፡፡
እንደኔ ግን 'ብዙ በሓይማኖት ስም የሚኖሩ በጣም ጥቂት ግን ለሓይማኖት ሲሉ የሚኖሩ' አገልጋዮች ባሉበት ጊዜ አንተና መሰሎችህ ስለእንደዚህ ዓይነት ትችት ብታስተውሉ ወደ መንግስቱ የሚገቡትንም እንዳይገቡ ባትከለክሉ (ማቴ 23÷13) መልካም ነው፡፡ አንድ ቀን ይህን ተገንዝበህ በሉቃስ ወንጌል ምዕ• 18 ÷ 35-43 ያለውን መዳንን የሚመኝ የምስኪኑ ዐይነ ስዉር ጩሀት እና ክርስቶስን የሚከተሉት በስተፊት የነበሩት ዝ...ም እንዲልም የገሰጹት ታሪክ መልእክቱ በደንብ ተንትነህ እንደምታስተምር ተስፋ አደርጋለሁ፡፡ እንዲህ ይላል፡-
በመጨረሻም በየቤታቸው ወይም ድንኳን ተክለው አልያም መጋረጃ ጋርደው በባዕድ አምልኮ ሰው የሚያሳስቱትን ብቻ ሳይሆን በቅዱስ ቤቱ በሚመላለሱ በማወቅ ይሁን ባለማወቅ ለጠፉት 'የተደበቀ አዋቂ ነን' ባይ አንድ አንድ 'አገልጋይ' ደብተሮች በአስማት ስም መናፍስት እየቸረቸሩ እየሸጡ የዋሁን ህዝባችንን የሚያስሩትን እንድንገነዘብ መንገዱን ላሳዩን መምህር ግርማን የሰጠን እግዚአብሔር ለዘለዓለም የተመሰገነ ይሁን፡፡ አሜን፡፡
አይሁዳውያን ክርስቶስን ...."ህዝቡን አሳተ ወደገደል መራ፣ እንግዲህ ምን እናድርግ!?" ነበር ያሉት ከነርሳቸው አንዱ ግን ..."ምንልባት ይሄ ነገር ከእግዚአብሔር እንደሆነ በኋላ ከእግዚኣብሔር ጋር እንዳትጣሉ" ብሎ ነበር
አንድ ነገር ግን አምናለሁ የእግዚአብሔርን ማዳንና ጥበብ በየዋህነት፣ በእምነትና በቅን ልብና ህሊና እንጂ በ Logic እና በምርምር በብልጠትና በፍልስፍና አይገኝም
ልንል!? ምኑ ነው ስህተቱ!? የማንን ስም አጠፉ!? የማንን ንብረት ዘረፉ!? እናንተ "እረኞቹ" የናቃችኋቸውን የተናቁና የተዋረዱትን ህመማችሁ ህመሜ፣ በነፃ የተቀበልኩትን በነፃ ልስጥ ባሉ!?
ሰው ለምን ዳነ፣ ለምን ደሀው ተፈወሰ!? ነው መሰረታዊው ጥያቄ!? እናንተ "እረኞቹ" የተዋችኋቸውን ተስፋ ያጡ በጎች የክረስቶስን እውነተኛ መድኅንነት በገለጡ ሰይጣንን ባሳፈሩ ምንድን ነው ሀጢያቱ!? ጉቦ ተቀበሉ!? የናንተን ስም አረከሱ!? ወይስ እንደ ፈሪሳውያን ከእኛ በላይ እንዴት!? እግዚኣብሔር እውነትና ተዐምራትን የሚያደርገው እኛ በምንላችሁ መንገድ ብቻ ነው ለማለት ነው!?
"የእግዚአብሔርን ማዳን አታውቁምና ትስታላችሁ!" ነበር ያለው ቀጥሎም "መፅሀፍትን በመመርመር መንግስተ ሰማያት የምትገኝ መስሏችኋል" ብሎናል "ለኛ ለዛሬዎቹ ፈሪሳውያን!" ቅዱስ ጳውሎስ እኛ በለመድነው፣ መፅሀፍት እንደሚሉት ካልሆነ ይሄ ስህተት ነው ብሎ ሰው አሳደድኩ ብሎ ሳያውቀው ጌታውን ሲያሳድድ የነበረ ፈሪሳዊ ነበር "ሳኡል ለምን ታሳድደኛለህ!?" ነበር ያለው
ጊዜን መነፅር አድርገን በታሪክ መሰላል ብንወጣ እግዚአብሔር ራሱን የገለፀበትና ፈውስ የሚሰጥበት መንገድ እንድና ወጥ አይደለም፣ ሙሴን ምን ነበር ያለው!? ይሄን ስም ለአብርሀም .........
ቆይ...........ግን ዳኒ ይሄን ጉዳይ ወይም ችግር በጠረጴዛ ዙሪያ ለመፍታት ሞክረኀል....ወይስ ዝም ብለኃ መጻፍ ሰለቻልክ መጻፍክ ይሆን። ለምን ቤተክርስቲያን ፈንጂ ትወረውራላችሁ.......ስለምንስ ይህን ሕዝብ ታስበረግጉታላችሁ .........ስለምን ችግሩን ይፉ ለማድረግ ቸኮልክ..ሰብሰብ ብሎ በቤተክርስቲያን አባቶች ችግሩ ለመፍታት ለምን አልተሞከረም.......ጉዳዩ በጣም አሳሣቢና አስጊ ነው። እባካችሁ በማርያም ስም ይሄን ሕዝብ አታወዛግቡት አታስደንብሩት........ይሄ ሕዝብ ቆይ ማንን ይስማ?????
እግዚአብሄር ለሁላችንም ማስተዋሉን ይስጠን:: ዲ/ን ዳንኤል አንተ ከማከብራቸው የቤተ ክርስቲያን ልጆች አንዱ ነህ ነገር ግን ይህን ነገር በትክክል ያየህው አይመስለኝም:: መንፈስ አንድ ነው ፀጋ ግን ልዩ ልዩ ነው እንደተባለ መናፍት ከእግዚአብሄር መሆናቸዉን መመርመር ነው:: ከፍሬአቸው ታውቋቸዋላችሁ ስለተባለ:: ጌታ ሀዋርያትን የመረጠው ከአይሁድ ካህናት አዋቂ ነን ባዬች በተጋድሎም ከቆዩት ነውን? እርሱ ከሚያደርዉስ የበለጠ እንዲያደርጉ አልተሰጣቸውምን? ከእነዚህ ድንጋዬች እ/ር ማስነሳት ይችላልስ አልተባለምን? ታዲያ ሌላውስ የመዝሙር ካሴት መፅሄትና መፅሀፍ ለምን ይሸጣል? የሚወጣዉስ መተት እውነት አልመሰለህም? ለመሆኑ መታቹስ ማን ነዉ? የኛው አዋቂ አላዋቂዎች ጥበብ እየመሰላቸው አይደለምን? ለማንኛውም እኔ በቤተ ክርስቲያን ትምህርት እውቀቱ ስለሌለኝ ብዙ ልጠይቅ አልቻልኩም አንተ ግን ከዚህ አንፃር እንደገና ልታየው ትችሌህ ብየ እገምታለሁ "አንተ ሌላውን የምታስተምር ራስህን አታስተምርምን" እንደተባለ:: ፃድቁ ሀናንያ ጌታ ጳውሎስን ለአገልግሎት ሲጠራው እንዴት ይሆናል ይህ ሰው ክርስቲያኖችን ገዳይ አይደለምን? ያለው ትዝ አለኝ ግን እግዚአብሄር የፈቀደዉ ሆነ:: ታዲያ በአሁኑ ዘመን የሀዋርያትን ስራ የሚሰራ ማን ነው? ለመሆኑ እነዚህን ሰዎች ስንት ጊዜ ቀርበህ ኘሮግራሙን አይተሀል? ...ኑና እዩ እንደተባ:: እኔ ግን አሁንም እግዚአብሄር አድሮባቸው እየፈወሱ ያሉ እውነተኞች እንየዳሉ አምናለሁ እያየሁም ነው:: ግን ለምን እንደ ቀደሙት አባቶች እንደዚህ ለመለየት ያስቸገራችሁን ሱባኤ ገብታችሁ እውነቱን አትረዱም? በሀሳብ ብቻ ከሚሆን የግሌ አሰተያየት ነው:: እግዚአብሄር እውነተኛ አባቶችንና ማስተዋልን ለሁላችንም ይስጠን:: አሜን::
ዲ/ን ዳንኤል ክብረት ረጅም እድሜ እና ጤና ይስጥህ ለእውነት እና ለኢትዮጽያ ኦርቶዶክስ እየተጋደልክ ነው ። ቢዘገይም ያለምክንያት አይደለም እና በርታ በጣም ነው የምኩራብህ
በቅድሚያ ፣ ይህን አስተያየት የምጽፈው ግለሰብ ፣ በማጥመቅ ስም በቅርቡ በተካሄደው ዘግናኝ ስራ ምክንያት ብዙ የቤተክርስቲያናችን ልጆች በጭንቀት መንፈስ እየተሰቃዩ ከሚገኙባት የካናዳዋ Calgary ከተማ ነው።
ውድ ዲያቆን ዳን ኤል ፣ ይህን የመሰለ እጅግ አስፈላጊ የሆነ አስተምሮት በጣም አድርጌ ስጠብቅ የነበረው ፣ ከታላቁ ሲኖዶስ ነበር። በተገላቢጦሽ ግን ፣ የሲኖዶሱ ተወካይ ሊቀ ጳጳሳትም የዚሁ ፈታኝ ምግባር ተባባሪ ሆኑና ፣ በውጭው አገር የሚገኘውን የቤተክርስቲያኗ ልጆች ተጠቂ የሚሆኑበትን የቪዛ ጥርጊያ መንገድ አመቻች ሆነው አረፉት።
ዛሬ አንተ ያካፈልኸን መንፈሳዊ አስተምሮት ለዘገየበት አይነተኛ ምክንያቱ ፣ ይኸው ከጽሁፉ ግርጌ የቀረቡት “ምልክት ብቻ አምላኪያን” የሰጡት አስተያየት ይበቃል። ይህ የአንተ መጣጥፍ ፣ ስሜቱ በምልክት ብቻ ለሚነሳሳ እና እምነቱ ተአምራታት ብቻ ለሆነ አማኝ ፣ ፈጽሞ ለመረዳት እንደሚቸግረው ግልጽ ነው። አንተ ግን በክፍል አንድ የጀመርኸውን አስትምህሮት ፣ አስፋፍተህ በሰፊው ይህን ትውልድ የመታደግ ሃላፊነት አለብህና ፣ ታላቁን ቤተ ክርስቲያናችንን የመታደጉን ስራህን ትጋበት። እግዚያብሄርም ይርዳህ።
በዚህ አጋጣሚም ፣ መቁጠሪያውን ገዝተው የተሸከሙ ሁሉ የሚጋሩት አንድ ተመሳሳይ ገጠመኛቸው ፣መቁጠሪያውን ሲያውልቁት ከፍተኛ ጭንቀት ይገጥማቸዋልና ይህን የሚመልስ አስተምህሮት ካለ ብትጨምርበት ለመጠየቅ እወዳለሁ። በወቅቱ በጸበል ይረጩ የነበሩትም ፣ አንዳች ነገር ውስጣቸውን የሚከብድ መንፈስ እንደገጠማቸውና ፣ ከዚያም ጊዜ ጀምሮ ፣ ፍጹም የማያውቁት የሚከብድ ስሜት እንደሚጫናቸው ሲገልጹ አስተውያለሁ። ይህስ ምን ይሆን?!
ከዚህ በተረፈ ፣ በአንድ ወቅት በድንግል ማሪያም ተዓምር ከፕሮቴስታንት ፈዋሽነት ወደ ኦርቶዶክስ መነኩሴነት የበቃው ፣ የወንድም ሳሙ ዔል ምስክርነት ፣ አሁን ለምናየው ትውልድ -ገዳይ ጥምቀት ና ፈውስ ትልቅ አስተማሪ ስለሆነ ፣ በወቅቱ የተቀረጹ የሳሙኤል የምስክርነት ቪዲዮዎች እና ድምጾች የሚከፋፈሉበት መንገድ ቢገኝ ለመጠቆም እወዳለሁ።
ወንድም ዳንኤል ፣ በጥምቀት እና በመፈወስ ስም አሁኑ ሰዓት እየደረሰ ያለው ጥፋት ፣ ምናልባት ከዮዲት ጉዲትና ከግራኝ አህመድም የጥፋት ዘመን የባሰ ነው የሚል ግምት አለኝ። ይህ አንተ ወደ አደባባይ ወጥተህ የምታካፍለን ቃለ-እግዚያብሄር ፣ ከጻፍሃቸው ጥናታዊ መንፈሳዊ መጸሃፍት ፣ ከአስተማርኸው ሁሉ ስብከት እና ከአቀረብሃቸው ሁሉ መጣጥፍት ፣ ትልቁ አሻራህ ነው ብየ አምናለሁ። ከዚህ በኋላ ፣ ይህን የምልክት ተከታይ የቤተክርስቲያን ወገናችንንም መንገዱን ለማሳየት ፣ ፈሩን ቀደህልናል ፤ቀሪው ደግሞ የሌሎቻችን ነው።
አሁን በገደምዳሜ ያነሳኸውን የ‹‹አባ›› ግርማ ጉዳይ በሚመለከት ብፁዕ አቡነ ገሪማ በቤተክርስቲያኗ ስም ድርጊቱ ሕገ-ወጥ መሆኑን ከ3 ዓመታት በፊት ለሁሉም አሳውቀዋል፡፡እገዳውን የማኅበረቅዱሳንና የመንበረ ፓትርያርክን ኦፊሴላዊ ዌብሳይቶች ጨምሮ ስለ ኢኦተቤክ እንጦምራለን የሚሉ ብሎጎች ሁሉ--ቀሳጥያኑ ተሐድሶዎች ሳይቀ--ለወረት ያህል ዘግበውታል፡፡ብቻ ግን የቤተክሕነት መዋቅር የሠራውን ሁሉ አጠልሽቶ ድክመቱን ብቻ ማጮኽ ላይ የተጠመደው በቡድንተኝነት የተቃኘው ማኅበራዊ ሚዲያችን እምብዛም አልሄደበት፡፡ያንተ ጽሑፍ ቢዘገይም በኦርቶዶክሳዊ አስተምህሮ የታሸና የኢኦተቤክ በጉዳዩ ያላትን አቋም በደንብ ያንጸባረቀ ስለሆነ እሰጥ አገባውን በቅጡ ጠቅልሎ ለማሳረግ ይረዳል፡፡ቢዘገይም እንኳን ጻፍክ!ጠቅላይ ቤተክሕነት አስተላልፎት የነበረውን ሰርኩላር ማየት ለፈለገ ግን ያውለት፡-
ጉዳዩ፡- በአስቸኳይ አጥማቂ መምህር ግርማ ወንድሙ በደብረ ሰላም ቅዱስ እስጢፋኖስ ቤተ ክርስቲያን ሰ/ጉ/ጽ/ቤት በቁጥር 339/ቀ/አ/ቤ/ክ በ28/8/2005 ዓ.ም የተሰጠው እገዳ መ/ፓ/ጠ/ጽ/ቤት ያጸናው ስለመኾኑ ይመለከታል፤
ይኹንና በቅዱስ ሲኖዶስ ምልአተ ጉባኤ ከ1993 ዓ.ም እስከ 2002 ዓ.ም ድረስ በየወቅቱ በሕገ ወጥ መንገድ የማዳን ፈውስ አለኝ በማለት ሕዝበ ክርስቲያኑን በየደብሩ ቅጽር ግቢ በማሰባሰብ የሚያጠምቁትን በተመለከተ ውሳኔ አስተላልፏል፡፡
2. የሀገረ ስብከቱ ሊቀ ጳጳስ ሳይፈቅዱ የሚሰጥ የወንጌልና ጥምቀት አገልግሎት መስጠትን በተመለከተ ቅዱስ ሲኖዶስ የወሰነ ቢኾንም በሥርዐተ አልበኝነት በተለያዩ ቦታዎች የቅዱስ ሲኖዶስ ውሳኔ ሲጣስ ይታያል፡፡
በመኾኑም መምህር ግርማ ወንድሙ በደብረ ሰላም ቅዱስ እስጢፋኖስ ቤተ ክርስቲያን ቅጥር ግቢ ውስጥ በሕገ ወጥ መንገድ የሚፈጽሙት ሕገ ወጥ የማጥመቅ ሥርዐትና የወንጌል አገልግሎት መኾኑን እየገለጽን የእምነታችን ተከታይ ሕዝበ ክርስቲያኑ ከዚህ እግድ ጋራ በተያያዘ የጸጥታ ችግር እንዳይገጥመው የሰበካ ጉባኤ ጽ/ቤት ጥብቅ ክትትል በማድረግ ውሳኔውን ተግባራዊ እንዲያደርግ እያሳሰብን የሚመለከታቸው የመንግሥት የጸጥታ አካላትም የቤተ ክርስቲያኒቱን ውሳኔ ተግባራዊ በማድረግ ረገድ አስፈላጊው ትብብር እንዲያደርጉልን በአክብሮት እንጠይቃለን፡፡
ብዙ ሰዎች በጨለማ የሚኖሩ ናቸው ፡፡ ክርስትና ሃይማኖት መሰረቱ ምን እንደሆነ አያውቁም ፡፡ ዛሬ በሚታይ ጊዜያዊ ተአምር የሚገፉ ናቸው ፡፡ ጌታ ኢየሱስ ክረስቶስ በሸንበቆ መስሎ የተናገራቸው አመንዝራ ትውልድ የተባሉ ናቸው ፡፡ ስለዚህ በጊዜያዊ ተአምር በመደለል ከእውነተኛው መስመርና ጌታ መለየት አይገባም ፡፡ ለምንድነው መንፈስ ሁሉ መርምሩ የተባልነው ሲገፉን የምንገፋ መሆን የለብንም ዛሬ ተነስቶ ሙት አነሳው ብሎ የተነሳ ሁሉ የሃይማኖት አባት ነው ማለት አይቻልም፡፡ እዚህ ላይ አንድ እውነት እንናገር ዲ. ዳንኤልን አንተ ማን ነህ ብሎ ከመናገር በእርጋታ መንፈስ እንደ ቤርያ ክርስቲያኖች እውነት ነውን በማለት መመርመር አለብን ኢትዮጵያዊነት ባህላችን ሰውን መዘርጠጥ አይደለምና፡፡
ሌላው መነሳት ያለበት እውነት መጽሐፍ ቅዱሳዊ እውቀታችን እስከምን ነው ? ይህ ራሱ አጠያያቂ ነው! ፡፡ ዝም ብለን የምንነዳ መሆን የለብንም መጽሐፍ ቅዱስን ለማወቅ መሠረታዊ የሚባሉት ፡-
እዚህ ላይ መዘንጋት የሌለበት መሰረታዊ ሀሳብ እንደ ኢትዮጵያዊ ጃንደረባ ፟ የሚመራኝ ሳይኖር እንዴት ይቻለኛል የሐዋ ሥራ 8፡ 31 ብሎ መልስ እንደሰጠ ቁጭ ብሎ በመማር ዕውቀት ማግኛት ይቻላል፡፡
ዘመናችን ሰው የሚማማርበት ሳይሆን በታአምራት ተደንቆ ዥው ብሎ የሚጓዝበት መሆኑ ብዙ መረጋገጫዎች አሉ፡፡ ለእኛ ክርስቲያኖች ምልክት ተደርጋ የተሰጠችን ድንግል ማርያም ነች ፡፡ ቃሉም እንዲህ ይላል “ እኔ ጌታ እግዚአብሔር ምልክት ይሰጣችኋል ድንግል ትጸንሻለች ወንድ ልጅም ትወልዳለች ስሙንም አማኑኤል ብላ ትጠራዋለች” ኢሳ 7፡14 መዳኛችን ምልክታችን ድንግል ማርያም ነች ፡፡ እግዚአብሔርን ለምንፈራ ሰዎች የተሰጠችን ምልክታችን ድንግል ማርያም ነች ፡፡
እጃችንን ከሰው ላይ እናንሳ በሰው ከመታመን በእግዚአብሔር መታመን ይሻለል ተብሎ ተጽፏልና፡፡ ተአምር ማድረግ የክርስቲያኖች መለያ ምልክት አይደለም፡፡ በሀሰት ተአምር የሚሰሩ አሉና ብዙ ማለት ይቻላል አንተ ግን በርታ ሚሊየኖች ከእውነት ጋር ናቸውና ባይሆኑም ቅ/ አትናትዮስ እንዳለው ዓለም ሁሉ ኢየሱስ ክርስቶስ አምላክ አይደለም ቢል እኔ ብቻዬን አምላክ ነው እላለሁ ቸር እንሰንብት ክፍል ሁለቱን በጉጉት እጠብቃለሁ የእግዚአብሔር ጸጋ ይብዛልህ፡፡
" እንደ ክርስቶስ ትምህርት ሳይሆን፥ እንደ ሰው ወግና እንደ ዓለማዊ እንደ መጀመሪያ ትምህርት ባለ በፍልስፍና በከንቱም መታለል ማንም እንዳይማርካችሁ ተጠበቁ።"
አንተ የቆምከው ስለሰላም ፤ ስለሰው ልጆችም ነፃነት ነው፡፡ በእምነታችንም ቢሆን በሀገራችንም ጉዳዮች ቢሆን ሳይገባንና ሳንረደ የማናጨበጭብ ፤ሳናውቀም እልል የማንል አሰተዋዬች እንድንሆን በብዙም ረደሀን፡፡ ስለእውነት ብለህ ሁለን እየተገፈጥክ እግዚአበሔር በሚወድው መንገድ ሁሉ ብዕርሕን አቀናህ፡፡
የተወህዶ የቁረጥ ቀን ልጅ ዳንኤል ሆይ አንተ ድርሻህን እየተወጣህ ነው፡፡ ወዮታ ያለበት ሁሉ ዋይ ይበል፡፡ ፈረስ ያደርሳል አንጂ መቼስ አይዋጋ፡፡ የሚመለከታቸው ንፁሓን ቅዱሳን አባቶቻችን እንኳን የማንቅያ ደውል ተደውሏልቸው ቀርቶ ውትሮውንም ቢሆን ግራናቀኝ እያስተወሉ እንጂ ቤተክርስትያንን በከንቱ አይተዋትም፡፡ እውነተኛ ምዕመናንም ቢሆኑ ቤተ ጠበሉ ሁሉ የጣኦት ማምለኪያ እየመሰለ ሰይጣን ተቖጣጥሮት ሲያጓረበት እያዩ በፍርሃት ልጆቻቸውንም ራሳቸውንም ከጠበል ቦታ እያረቁ መምጣታቸውን ሁለም በራሱ ያውቀዋል፡፡ እውነት ይህ የቤተክርስትያን ስርዓት ነውን በማለት ራሱንም ሲጠይቅ የኖረ ነው፡፡ ለምን ቢሉ ለምሳሌ በዋነው የቅዳሴ ሰዓት ሌላ ትምህርትና ሌላ ስርዓት በጠበል ቦታ ይካሔዳል፡፡ ገንዘብ ማስገቢያ መንገድ ሆኖ የቤተክርስትያነችን አባቶችም በዝምታ ያልፋሉ፡፡ ግን የፍረድ ቀን ሲመጣ ወዮልን ስለመንጋው ሁሉ ዋይታ አለብን፡፡ መምህረ ንሰሃዎችስ ወደዬት ናችሁ? እንግዲህ ደውል ተደውሏል እወነትም እየተገለጠች ነው መንጋችሁን አሰተምሩ ጠብቁም፡፡ ሰንበት ትምህርት ቤቶችም የድርሻችንን እንወጣ ዘመኑንም እንዋጀው፡፡
ዲ/ን ዳንኤል ክብረት እንደዚህ አይነት ስህተት ይሳሳታል ብዬ አላምንም፡፡ እይታዬ ውስጥ ሰብረው ገብተው ነው የፃፉብኝ የሚል ምላሽ ከዲ/ን ዳንኤል ክብረት በእርግጠኝነት ጠብቃለሁ፡፡
አንድ ጊዜ ወንጂ አቡነ ገብረመንፈስ ቅዱስ ቤ/ክ መ/ር ግርማ መጡና ብዙ የፈውስ ተዓምራቶች ተደረጉ፡፡ በጣም ለብዙ ዓመታት ዊልቸር ላይ የነበረ ወጣት ተነስቶ ቆመ፡፡ የደብሩ ሰባኬወንጌልም እሳቸው መጥተው ከሄዱ በኋላ በአንድ ጊዜ ፈዋሽ ሆነና ከአንተ ወደአንቱ ተሸጋገረ፡፡ የሚገርመው ነገር ግን ወዲያውኑ የቆመው ልጅም መልሶ ታማሚ ሆነና ህይወቱ አለፈች፡፡ አካባቢው ላይ የነበሩ ምዕመናን እና የሰ/ትቤት ወጣቶች ነገሩ ግራ ሆኖባቸው የሀገረ ስብከቱ ሊቀ ጳጳስ እንዲያውቁት ሆኖ ብዙ ውዝግብ ተፈጠረ፡፡ ከዚያ በኋላ ሰባኪው ላይ እርምጃ ተወሰደ በኋላም ይቅርታ ጠይቆ ወደ ስብከቱ ተመለሰ፡፡ እኔን ግራ የገባኝ ግን አንደኛ ከዚያ በፊት የሚታወቅ እና እዚያው ተወልዶ ያደገው ልጅ በአንድ ጊዜ ፈዋሽ መሆኑ፤ ሌላው ደግሞ የሰራኸው ስራ ሰይጣናዊ አሰራር አለው ሲባል ይቅርታ ከጠየቀ በኋላ ከላይ የተሰጠኝ ነው ያለው ተሰጥዖ /የፈውሱን ማለቴ ነው/ መልቀቁ፤ እናንተዬ ይኼንን ምን ትሉታላችሁ? እውነት ነው ትንቢት ይፈጸም ዘንድ ግድ ነው፡፡ “ሀሰተኞች ነቢያት ይነሳሉ፤ ብዙ ተዓምራትንም ያደርጋሉ፡፡” ስለዚህ ከዚህም የበለጠ ገና ብዙ ሊያደርጉ ይችላሉ፡፡ እባካችሁ እኛ ግን ባለንበት እንጽና ክርስቶስ በዚህና በዚያ አለ ቢሉን ካለንበት ከማደሪያችን ከመንጋችን እንዳንወጣ እንጠንቀቅ፡፡ የቅዱሳን አምላክ እግዚአብሔር ይርዳን፡፡
ምን ዓይነት ደፋር ነህ እባክህ? ይህ ፅሁፍ ስህተተት መሆኑን ማን ነው የነገረህ? አንተ እንኳን ትክክል ስህትት ነው ለማለት አቅሙ ያለህ አትመስልም። ምንአልባት አጥማቂዎቹ ነገሩህ? መንገር ሳይሆን አሳውረውሃል! ምንአልባትም ካንዱ ላይ አወጣን ያሉትን ጋኔን ባንተ ውስጥ ጨምረውታል። ጤነኛ ሆነህ ሄደህ ታመህ ተመልሰህ ይሆናል።
“ከዚህም በኋላ ጋኔን ያደረበትን ዕውር ዲዳም ወደ እርሱ አመጡ፤ ዕውሩም ዲዳውም እስኪያይና እስኪናገር ድረስ ፈወሰው። ሕዝቡም ሁሉ ተገረሙና። እንጃ ይህ ሰው የዳዊት ልጅ ይሆንን? አሉ። ፈሪሳውያን ግን ሰምተው። ይህ በብዔል ዜቡል በአጋንንት አለቃ ካልሆነ በቀር አጋንንትን አያወጣም አሉ። ኢየሱስ ግን አሳባቸውን አውቆ እንዲህ አላቸው። እርስ በርስዋ የምትለያይ መንግሥት ሁላ ትጠፋለች፥ እርስ በርሱ የሚለያይ ከተማም ሁሉ ወይም ቤት አይቆምም። ሰይጣንም ሰይጣንን የሚያወጣ ከሆነ፥ እርስ በርሱ ተለያየ፥ እንግዲህ መንግሥቱ እንዴት ትቆማለች? እኔስ በብዔል ዜቡል አጋንንትን የማወጣ ከሆንሁ፥ ልጆቻችሁ በማን ያወጡአቸዋል? ስለዚህ እነርሱ ፈራጆች ይሆኑባችኋል። እኔ ግን በእግዚአብሔር መንፈስ አጋንንትን የማወጣ ከሆንሁ፥ እንግዲህ የእግዚአብሔር መንግሥት ወደ እናንተ ደርሳለች። ወይስ ሰው አስቀድሞ ኃይለኛውን ሳያስር ወደ ኃይለኛው ቤት ገብቶ እቃውን ሊነጥቀው እንዴት ይችላል? ከዚያም ወዲያ ቤቱን ይበዘብዛል። ከእኔ ጋር ያልሆነ ይቃወመኛል፥ ከእኔ ጋርም የማያከማች ይበትናል። ስለዚህ እላችኋለሁ፥ ኃጢአትና ስድብ ሁሉ ለሰዎች ይሰረይላቸዋል፥ ነገር ግን መንፈስ ቅዱስን ለሰደበ አይሰረይለትም። በሰው ልጅ ላይ ቃል የሚናገር ሁሉ ይሰረይለታል፤ በመንፈስ ቅዱስ ላይ ግን የሚናገር ሁሉ በዚህ ዓለም ቢሆን ወይም በሚመጣው አይሰረይለትም።” ማቴ 12 : 22-32
1- እንዲህ ጌታችን ካስተማረን ቃል ውጭ የሆነ ፣ ሰይጣን ሰይጣንን ያስወጣል ፣ አጋንንት አጋንንትን ያስለቅቃል ፣ ዲያብሎስም የመፈወስ ችሎታ አለው የሚለው ትምህርት ከየት ወገን የመጣ ነው ? መቁጠሪያ በመግዛት ፣ቅዱስ፣ዒልሻዳይ ፣አዶናይ፣ ጸባዖት፣ያህዊ፣እየሱስ ክርስቶስ፣አማኑዔል፣ወልደ እግዚአብሔር፣ወልደ ማርያም
ቃለ ሕይወት ያሰማልን! ቀጣዩ ጽሁፍህን በጉጉት እንጠብቃለን፡፡ ሰው አንድ ጊዜ በራሱ እውነት ነው ብሎ የተቀበለውን ሀሰት ለመተው እንደሚቸገር ይታወቃል፡፡ አይሁድ ክብር ይግባውና ጌታችን አምላካችን ኢየሱስ ክርስቶስን ያልተቀበሉ ባጠገባቸው ካለው እውነት ይልቅ በአእምሯቸው የሳሉት እውነት መሰል ውሸት በልጦባቸው ነው፡፡ ቃሉ ከመጽሐፍ ቅዱስ እየተጠቀሰም እንኳን አለምስማት ምን ዓይነት አዚም ነው!
አንዳንድ አስተያየት ሰጪዎች ግን በጣም አስገርመውኛል “ከአጥማቂ” ተብዬዎች በላይ ቤተ ክርስቲያን እና የዋጃቸውን ጌታ ሳይቀር ክደው ደርሰው ተቆርቋሪ ለመምሰል ይሞክራሉ፡፡ ከፍሬያችሁ (ከንግግራችሁ) ስለምናውቃችሁ አትድከሙ፡፡
አንዳንዶች የት እንጠመቅ፣ ማን ጋር እንሂድ ብላችኋል . . . እንደ እኔ በህመም የምትሰቃዩ ሁሉ እባካችሁ ንስሐ ገብታችሁ፣ ጨክናችሁ እና አምናችሁ በአጥቢያችሁ ወዳለው ጸበል ሂዱ አጥማቂውን ባታውቋቸውም መዳን ካለባችሁ እግዚአብሔር ሊያድናችሁ ይችላል፡፡ ባያድናችሁ እንኳን ተግታችሁ በንስሐ ሕይወት ሥጋወ ደሙን እየተቀበላችሁ የነፍሳችሁን ቤዛ ጠብቁት፡፡ የሥጋ ፈውስ ባታገኙ እንኳን “ሥጋዬን የበላ ደሜን የጠጣ የዘለዓለም ሕይወት አለው” ባለው አምላካዊ ቃል መሠረት የነፍሳችሁ እረፍት ታገኛላችሁ፡፡
ዳኒ ብዙ ጊዜ የምትፅፋቸው ፅሁፎች ምክንያታዊና አሳማኝ ናቸው፡፡ ይህ ፅሁፍ ግን በአንድ እይታ ብቻ ለመመልከት ሞክረሃል እንዲሁም ያነሳሃቸው ምክንያቶች አብዛኞቹ ምክንያታዊ አይደሉም፡፡ እንደውም አንተ እራስ ባስቀመጥካቸው ጥቅሶች አንተ እራስ መፃፍ ትክክል እንዳልሆነነ የፃፍካቸውን መፅሀፍ ማስተዋወቅ ትክክል እንዳልሆነ ነው፡፡ ስለአንተ ሰዎች ይናገሩልህ እንጂ አንተ ስለራስህ መናገር እንደጉረኝነት ተወስዶ ብዞዎቻችን የስራ ቃለ መጠየቅ ማድረግ እንደ ህዋ ሳይንስ የከበደን፡፡
በተጨማሪም ያነሳሃቸው ነጥቦች አጥማቂዎችን ብቻ ሳይሆን የቤ/ክርስትያን ስርዓቷን ጥያቄ ምልክት ውስጥ የሚከት ነው፡፡ አሁን በየቤ/ክርስትያኑ ያሉ አባቶች በሚካኤል በማርያም ስም ሲያጠምቁ ኖረዋል ነገር ግን አንዳንድ አባቶች ታዋቂ ሲሆኑበት ሴይጣን አስጭሆ ማውጣት አግባብ ነው እንዴ የሚል ጥያቄ ይነሳል፡፡
በእኔ እምነተ ያነሳሃቸው ነጥቦች በሙሉ ትክክል አይደሉም እያልኩ አይደለም ነገር ምክንያታዊ አሳማኝ ምክንያት በማቅረብ ቢሆን ጥሩ ነው አለበለዚያ ምእመኑን ከማወዛገብ የዘለለ ትርጉም ዬለውም ስለሆነም ሁለተኛውን ክፍልህን ከመፃፍህ በፊት በደንብ ጊዜ ወስደህ ፃፍ!
(Part 1)ወንድማችን ዲ/ን ዳንኤል በቤተ ክርስቲያናችን ስላሉ አጥማቂ ነን ባዮች፣ ሐሣይ መሢሕዎች ላይ የጻፈው ጽሑፍ ብዙዎችን እያነጋገረ እንደሆነ ሳንታዘብ እንዳልቀረን እገምታለኹ፡፡ በዚህ ጽሑፍህ ላይም በመጦመሪያ መድረኩና በተለይም ደግሞ በሶሻል ሚዲያው የስድብ፣ የውግዘት፣ የርግማን መዓት እንዳስተናገደ ታዝበናል፡፡ አንድ ጸሐፊም ይህ የዲ/ን ዳንኤል ጽሑፍህ አጥማቂውን አቶ ግርማን የተመለከተ መሆኑንም ከግንዛቤ በማስገባት የሰጠውን ምላሽ የ‹‹ዘሐበሻ ገጸ-ድር›› አስነብቦናል፡፡
ከኢትዮጵያ እስከ ሰሜንና ደቡብ አፍሪካ፣ መካከለኛው ምሥራቅ፣ አውሮፓ፣ አሜሪካና ካናዳ ድረስ በርካታ የቤተ ክርስቲያን ልጆች ለጋሽ ግርማ ፍጹምነት፣ ታላቅነት፣ ጻድቅነት፣ የፈውስ ስጦታና ገቢረ ተኣምራት ድምፃቸውን ከፍ አድርገው አሰምተዋል፡፡ ጥብቅናም ቆመዋል፤ ይሄን ያህል ደጋፊና ተከታይ አላቸው ማለት ነው፤ በእውነት አስገራሚ ነው!!
ነገርዬው ከመገርመም አልፎ እጅጉን የሚያሳዝንና ምእመናችን ምን ያህል በክህደትና በስህተት አሠራር ተጠላልፎ የወደቀ፣ ልክ እንደ ነነዌ ሕዝብ ግራና ቀኙ መለየት ያቃተው፣ ምልክትን የሚሻ፣ ተኣምራትን የሚያሳድድ ትውልድ እንደሆነ የሚያሳየን ነው፡፡ በመሠረቱ ዳንኤል በእነዚህ አጥማቂ ነን ባዮች የቅዱስ ወንጌል ጠላቶች፣ ሐሰተኞች፣ ከሃዲዎች፣ አጭበራባሪ ነጋዴዎች ዛሬ የተፈጠሩ አይደሉም፡፡ በቤተ ክርስቲያናችን ታሪክ የነበሩና አሁንም መልካቸውንና አካሔዳቸውን ቀይረው የተከሰቱ ናቸው፡፡
የእኚህን አጥማቂ ነኝ ባይ የአቶ ግርማን ቪዲዮ በመጀመሪያ ጊዜ ያየኹት ለትምህርት ደቡብ አፍሪካ በነበርኩበት ወቅት ነበር፡፡ እውነቴን ነው የምልህ እጅጉን ነበር ያዘንኩት፡፡ እንዲያ ያን ምስኪን ምእመን ሰብስበው ድራማ ሲሰሩበት ሳይ ልቤ ተነክቷል፡፡ እንዴት እንዲህ ዓይነቱ የጥፋት ርኩሰት በቤተ ክርስቲያናችን አውድ ምሕረት ላይ ያለ ምንም ከልካይና ሃይ ባይ ብዙዎችን እያሳተና እያሳሳተ እንደ ይሁዳ የገንዘብ ከረጢታቸውን ሲሞሉ አባቶችና ቅዱስ ሲኖዶስ እንዴት ዝም ይላሉ ብዬም ነበር፡፡
ቅዱስ ሲኖዶስ ዘግይቶም ቢሆን እኚህ ሰው እንዳያጠምቁ ትእዛዝ ቢያስተላልፍም ልባቸውና ዓይናቸው በገንዘብ የታወረ የአንዳንድ አብያተ ክርስቲያናት አስተዳዳሪዎች ገቢያችንን ይጨምሩልናል፣ ምእመናኑን ይስቡልናል በሚል እስከ ዛሬዋ እለት ድረስ በተለያዩ አብያተ ክርስቲያናትና አድባራት እየተዘዋወሩ እያጠመቁ ነው፡፡ የእኚህ አጥማቂ ነኝ ባይ ይህ አገልግሎታቸውም ከኢትዮጵያ ምድር አልፎ ወደ ባሕር ማዶም ተሻግሮ በርካታ የዋህ ምእመናን እያሳሳተና ወደ ክህደት መንገድ እየመራ ነው፡፡
መቼም በቤተ ክርስቲያናችን እንዲህ ዓይነቱ ርኩሰትና ዓመፃ በርካታ ዘመናትን ያስቆጠረ እንደሆነ ትስተዋለህ ብዬ አልገምትም፡፡ የግብጽን ጥበብ- አስማትን፣ ሟርትንና ድግምትን ከአብነት ትምህርቱ ጋራ ጎን ለጎን ተምረው አጋንትን የሚጎትቱና ሙታንን የሚስቡ፣ ከዓውደ ነገሥት እስከ መርበበተ ሰለሞንና መልከአ ሳጥናኤልን የሚደግሙና በዚህ ሥራቸውም እጅግ የሚፈሩና አንቱታንና ከበሬታን ያተረፉ ደባትራን እንደነበሩ ታሪካችን ይነግረናል፡፡ ድማሙ ብዕረኛ መንግሥቱ ለማ ‹‹ትዝታ ዘአለቃ ለማ ኃይሉ›› በሚል በተዉልን የአባታቸው ማስታወሻ ላይ አንድ የተከበሩ መምህር ይህን የሰይጣንን ጥበብ የተማሩ ተማሪዎች በላኩባቸው አይጥ መንጋ በቁማቸው ተበልተው መሞታቸውን መጽሐፋቸው ያትታል፡፡
እንደውም አለቃ ለማ እነዚህን ይህን ክፋት የሚማሩ ተማሪዎችና ደባትራንን እንዳይቀርቧቸው በግልጽ ይቃወሟቸው እንደነበር ይህ መጽሐፍ ያትታል፡፡ አስገራሚው ነገር ይህን የአጋንትን ሥራ የሚሠሩ ሰዎች በቤተ ክርስቲያኒቱ አግልግሎት የሚሳተፉ፣ ማሕሌቱን የሚያደምቁ፣ የሚከበሩና የሚፈሩ መሆናቸው ነው አሳዛኙ እውነታ፡፡
ዳኒ እንደ ቤተ ክርስቲያን አገልጋይነትህና ተቆርቋሪነትህ በዚህ ጉዳይ ላይ ለመጻፍ ትንሽ አልዘገየኹም ብለህ አታስብም፡፡ ስንቱ ነው እናጠምቃችኋለን፣ ለበሽታችሁና ለችግራችሁ ፍቱን መፍትሔ አለን በሚሉ ቤተ ክርስቲያኒቱን ጥላ መከታ አድርገው የስንቱን ቤት ያፈረሱትን፣ ትዳር የበተኑትን፣ አእምሮአቸውን ያሳጡትን፣ ብኩንና እብድ አድርገው ያስቀሯቸውን ወገኖቻችንን ቤት ይቁጠራቸው፡፡
አሳዛኙ ነገር ይህን የአጋንንት ሥራ ከመማርና ከመለማመድ አልፈው በሌሎች ላይ የሚሞክሩ፣ ይህን የክፋት ሥራ ሚያስፋፉ በጵጵስና ደረጃ ላይ ሣይቀሩ ያሉ አባቶች መኖራቸው ደግሞ ልብን በኀዘን የሚሰብር ነገር ነው፡፡ ይህ ትውልድ እንዲህ ዓይነቱን አጋንታዊ አሠራር ሊቃወምው ይገባዋል፡፡ ምንም ዓይነት የመጽሐፍ ቅዱስ መሠረታዊ እውቀት የሌላቸው፣ ቁጭ ብለው ከመማር ይልቅ በዙረት ዕድሜያቸውን የፈጁ፣ ትዳራቸውን ያፈቱ፣ ኑሮ ያልተሳካላቸው፣ ወታደሮችና ጨዋዎች ኹሉ ከመርካቶ ቆብና ቀሚስ እየገዙ በመልበስ የዋህ ምእመናኑን እንዲህ መጫወቻ ሲያደርጉት ዝም ማለት አለብን እንዴ … አይመስለኝም … ?!(ይቀጥላል)
(part 2)እንዴት ሰው በሰለጠነ አውሮፓና አሜሪካ ባሉ ዓለማት ነገሮችን ኹሉ በሎጂክና በምክንያት በሚቀበል ራሽናል በሚባል ማኅበረሰብ መካከል እየኖረ ቢያንስ እምነት እንኳን ቢጎድለው እንዴት እንደ ባለ አእምሮ እንዲህ ዓይነቱን የለየለት ማታለል፣ ድራማና ማጭበርበር መለየት ይሣነዋል፡፡ በቅርቡ ያየኹት የእኚህ ሰው-የአቶ ግርማ ቪዲዮ ላይ አንድ የናሳ ሳይንቲስት ነኝ የሚል ኢትዮጵያዊ ወንድማችን በእርሳቸው ጥምቀት ሲናዘዝ አይቼ እጅጉን አዘንኩ፡፡ ይህ ሰው እንኳን የናሳ ሳይንቲስት ሊሆን ቀርቶ በዚህ በአዲስ አበባ ዩኒቨርሲቲ የሳይንስ ፋኩልቲ በር ማለፉን እንኳን ያጠራጥራል፡፡
ለዚህ ሰው አጥማቂ ነኝ ባዩ አቶ ግርማ ባደረጉለት ኢንተርቪው ላይ ክፉ መንፈስ ለምን አበሾች ላይ ብቻ ትበረታህ ተብሎ ሲጠየቅ፡- ‹‹አይ አንተ ደግሞ ፈረንጆቹ እኮ ኹሌም የእኛ ናቸው የት ያመልጡናል ብለህ ነው?! ደግሞ ፈርንጆቹ ምንም አያውቁም አልጫ ነገር ናቸው …፡፡›› ይህን ነው የናሳው ሳይንቲስት ነኝ ባይ ተጠማቂ ቃል በቃል የተናገረው… የሚገርመው በቪዲዮው ላይ ተደጋግሞ ይህ ሰው የናሳ ሳይንቲስት መሆኑ ነበር ሲነገር፣ ሲሰበክ የነበረው፡፡ ይህ ደግሞ ለምን እንደሆነ የታወቀ ነው፡፡ ምእመናን የእኚህ ሰው ገቢ ተኣምራታቸው ወደተከበረው ተቋም ወደ ናሳ የጠፈር ምርምር ማእከል እንኳን ድረስ ሣይቀር ዘልቆ የገባ ነው የሚል የጭንቅላት ጨዋታ መሆኑ ለማንም ግልጽ ነው፡፡
ዳኒ ብትችል ቤተ ክርስቲያናችንን ተጠግተው ይህን የዋህ ምእመናን በማታለል ላይ ያሉትን አቶ ግርማንና ሌሎች እርሳቸው መሰሎችን ነጋዴዎችንና አጭበርባሪዎችን በማጋለጥ ተከታታይ ጽሑፎችን ብታስነብበን በእውነት ነው የምልህ ይህን ምእመናን ከሐሰተኞች መምህራንና ሐሣይ መሢሕዎች ትታደጋለህ፡፡ ከማንም ይልቅ አንተ በዚህ ጉዳይ መጻፍህ ብዙዎችን እንደሚያንቀሳቅስና እንዲሚያነቃቃ ተስፋ አደርጋለሁ፡፡ ይህን ደግሞ በሰሞኑ ጽሑፍህ እንደተገነዘብከው ተስፋ አድርጋለኹ፡፡
መጽሐፍ፡- ‹‹በሰው ልማድ ምንም እንኳን የምንመላለስ ብንሆን እንደ ሰው ልማድ አንዋጋም፤ የጦር ዕቃችን ሥጋዊ አይደለምና፣ ምሽግን ለመስበር ግን በእግዚአብሔር ፊት ብርቱ ነው፡፡ የሰውንም አሳብ በእግዚአብሔር እውቀት ላይ የሚነሣውን ከፍ ያለውን ነገር ኹሉ እናፈርሳለን፣ ለክርስቶስ ለመታዘዝ አእምሮን ኹሉ እንማርካለን፣ መታዘዛችሁ በተፈጸመች ጊዜ አለመታዘዝን ደግሞ ልንበቀል ተዘጋጅተናል፡፡›› እንዲል፡፡ (፪ቆሮ. ፲፣፫-፮)
እንግዲህ ዳኒ እንደ መጽሐፉ ቃል ይህን የአጋንትንንና የሰው ልጅ ጥልቅ አእምሮ የፈጠረውን አሳብና የክፋት አካሔድ/ክፉ የጨለማ ሥራ ማፍረስና እነዚህን ሰዎችንም ወደ ክርስቶስ መንግሥት መማረክ፣ አለመታዘዝን ደግሞ ለመበቀል የመንፈስ ሰይፍ የኾነው ቃለ እግዚአብሔር በእጃችን እንዳለ የሚያስረዳን ኃይለ ቃል ነው፡፡ እናም ዳኒ በዚህ በጀመርከው የጨለማውን አጋንንታዊውንና የሰው ልጅን አእምሮ የክፋት ሥራ ማፍረስና ማጋለጥ እንድትቀጥልበት ታናሽ ወንድምህ አደራ እልኻለሁ፡፡
ወንድማችን ብትችል የእኚህን ሰው ተከታታይ ቪዲዮቻቸውን እየመረመርህ ከቤተ ክርስቲያናችን አስተምህሮ ጋራ በማነጻጸር ትንታኔ በመስጠት ብትተቸው መልካም ይሆናል፡፡ ልክ ባለፈው ጽሑፍህ ለስም አጠራሩ ምስጋና ይግባውና በጌታችንና በመድኃኒታችን በኢየሱስ ክርስቶስ ስም አልወጣ ያለ አጋንንት በእመቤታችን ቅድስት ድንግል ማርያም ስም መውጣቱን ከቤተ ክርስቲያናችን አስተምህሮ አንጻር ይህ መናፍቅነት/ክህደት መሆኑን እንደለጽከው ማለት ነው፡፡ እንዲህ ዓይነቶቹ ከእውቀትና ከእውነት የጎደሉ ሰዎች ናቸው ምእመኑን እያሳቱት ያለው፡፡(ይቀጥላል)
"...ይህ ሰው እንኳን የናሳ ሳይንቲስት ሊሆን ቀርቶ በዚህ በአዲስ አበባ ዩኒቨርሲቲ የሳይንስ ፋኩልቲ በር ማለፉን እንኳን ያጠራጥራል፡፡" First of all the healed person is not from NASA, he is atomic Engineer working in Canada...second of all how u judge someone whether he is educated by using only ur perception? What a pity! ...ለዚህ ሰው አጥማቂ ነኝ ባዩ አቶ ግርማ ባደረጉለት ኢንተርቪው ላይ ክፉ መንፈስ ለምን አበሾች ላይ ብቻ ትበረታህ ተብሎ ሲጠየቅ፡- ‹‹አይ አንተ ደግሞ ፈረንጆቹ እኮ ኹሌም የእኛ ናቸው የት ያመልጡናል ብለህ ነው?! ደግሞ ፈርንጆቹ ምንም አያውቁም አልጫ ነገር ናቸው …፡፡›› ይህን ነው የናሳው ሳይንቲስት ነኝ ባይ ተጠማቂ ቃል በቃል የተናገረው… የሚገርመው በቪዲዮው ላይ ተደጋግሞ ይህ ሰው የናሳ ሳይንቲስት መሆኑ ነበር ሲነገር፣ ሲሰበክ የነበረው፡፡...
(part 3) ትዝ የሚለኝ ባህታዊ ገ/መስቀል ዝናቸው በገነነበት ዘመን ልጅ ሆነን አንድ ጊዜ ቅዱስ ያሬድ ቤተ ክርስቲያን ሲያስተምሩ ‹‹ጂሆቫ ማለት ጅብ ማለት ነው፡፡›› እነዚህ የሖዋ ምስክሮች/ጂሆቫዎች የስማቸው ትርጉም ጅብ ነው የሚለውን ትምህርታቸውን በኋላ ነፍስ አውቄ ‹‹ጂሆቫም ሆነ ይሖዋ›› እስራኤላውያን እጅግ ሚያከብሩትና በዘመኑ የነበሩ አይሁዳውያን ጸሐፍትም ይህን የአምላካቸው ስም ሲጽፉ በታላቅ ፍርሃት በመንቀጥቀጥና በመቆም በልዩ ወርቃማ ቀለም እንደሚጽፉት ከእውነተኛ መምህራን በተረዳሁ ጊዜ አለማወቅ፣ ማይምነት ምን ያህል ሕዝባችንና ሳይማሩ እናስተምራለን በማለት የተነሡ ወገኖቻችንን ከእውነት መንገድና ሕይወት እንዳጎደላቸው ሳውቅ ከልቤ ማዘኔን አስታውሳለኹ፡፡
ወንድሜ ዳንኤል እባክህ ይህን ጽሑፍህን ቀጥልበት፣ ከኢትዮጵያ እስከ አፍሪካ፣ አውሮፓና አሜሪካ ድረስ ሣይቀር ዘልቆ ምእመኑን እውነትና ሕይወት ከሆነው ከቤተ ክርስቲያነችን መንገድና አስተምህሮ እያወጣ ያለውን የሐሰት ትምህርትና ሐሳይ መሢሕዎችን አጋልጥልን፡፡ አቶ ግርማ ያለ ምንም ቅድመ ኹናቴ ይህ በቤተ ክርስቲያኒቱ ስም እያደረጉት ያለውን የክህደት አስተምህሮአቸውን፣ ልምዳዳቸውንና የለየለት ንግዳቸውንና ዝርፊያቸውን ትተው ወደ እውነተኛይቱ የቤተ ክርስቲያኒቱ አስተምህሮ እንዲመለሱ ሊነገራቸውና ሊገሠጹ ይገባቸዋል፡፡
በተጨማሪም እኚህ ሰው አጠምቃችዋለኹ የሚሏቸውን ሰዎች ኹሉ እከሌና እከሊት፣ ዘመድህ፣ ጓደኛህና የትዳር አጋርህ አስደግሞብሻል፣ አስደግሞብኻል፣ አስመትቶብሻል፣ አስመትቶብኻል በሚል በኅብረተሰባችን መካከል ለዘመናት የቆየው ማኅበራዊ መስተጋብር፣ አብሮነት፣ መተማማመንና መተዛዝን በማኅበረሰባችን መካከል እንዲዳከምና እንዲጠፋ እያደረጉ እያሉ መሆናቸው ከግምት ውስጥ ሊገባ ይገባዋል፡፡ እናም የማኅበረሰብ ሳይንስ ምሁራንና ማኅበረሰቡ ይህን እርስ በርሳችን ያለንን ፍቅር፣ መተማመንና መተሳሰብ እየሸረሸረ ያለውንና እርስ በርስ በጠላትነት እንድንተያይ እደረገ ያለውን የአደባባይ ሸፍጥ፣ የማኅበረሰባችንን አንድነት ለዘመናት ጠብቆ ያቆየውንና እየተናደ ያለውን መልካም እሴታችንን ለመጠበቅ በጋራ መነሣት ያስፈልገናል ብዬ አስባሀለሁ፡፡ በዚህ ጉዳይ ላይ የቤተ ክህነቱ ተቋም ዝም ቢልም መንግሥት እንዲህ ዓይነቱን የማኅበረሰቡን አብሮነትና ማኅበራዊ መስተጋብሩን የሚንድ እኩይ ሥራን እያየና እየሰማ መታገሥ አለበት ብዬ አላስብም፡፡ ያለ ምንም ቅድመ ኹኔታ ሊያስቆም ይገባዋል ባይ ነኝ፡፡ አበቃሁ!!
እየሱስ ክርስቶስ አባታችንን እድሜ ስጥቶ ህዝባችንን ከደዌ እየፈወሱ እያስተማሩ መልካም አገልጋይ ሆነው እንዲያልፉ የሚፈታተኑዋቸዉን ያርቅላቸው ዘወትር ይጠብቃቸው
ይህች ታምረኛ የሆነች ታላቋ ተዋህዶ መቸም ቢሆን ወድቃ ላለምውደቋ ምልክቱ እንደ ዲያቆን ዳንኤል ያለ ልጅ ስላላት ነው። እምነታችሁ በጊዝያዊ ተዓምር ላይ ለተመሰረተ ሁሉ ፣ ለምን ታዲያ ጴንጤ አልሆናችሁም?! ጴንጠዎች “ሲፈውሱ ፣ በመንፈስ ሲያወሩና ሲደንሱ” አላያችሁም እንዴ?! የኛ ቤተክርስቲያን ግን እንዲህ ለገበያ እና ለማሰናከያ በሚቀርብ ተዓምር የምትተረጎም አለመሆኗን ፣ ይሄው ወንድማችን ቃለ-ህይዎት ሆጭ አደረገልን።
አንዳንዴ ያላመኑበትን ነገር እንዲህ ጥርት አድርጎ ሲፅፉ ደስ ይላል ነገር ግን ዲያቆን ዳንኤል ክብረት ፅሁፍህ እንደሚያሳየው የፃፍከው ስለ መላእከ መንክራት መምህር ግርማ ወንድሙ ነው ለምን መሸሸጉ አስፈለገ? እሳቸው በግልፅ እየሰሩ አንተ መናገሩ ምን አስፈራህ በአካል ሂደህ አቁሙ እየሰሩ ያሉት ስህተት ነው ብለህ አልነግርካቸውም? ለምንስ በቦታው ተገኝተህ የሚሰራውን አታይም ? ሀላፊነትን አለመወጣትህ ከዚህ የሚጀምር አይመስልህም?
መምህር ግርማ የሚሰሩት ነገር እጅግ ግልፅ የሚያስተምሩትም በቤተ-ክርስቲያን ቅጥር ግቢ ውስጥ ነው የሚሰራውም ስራ ሁሉ በቪዲዮ ተቅፁዋል እግዚአብሄር በሰጣቸው የማስተማርና የፈውስ ፀጋ በእጃቸው ብቻ በትንሹ ከ 1 ሚሊዮን በላይ ሰው ከያዘው ርኩስ መንፈስ ተፈውሷል፤ የተለያዩ የእምነት ተከታዮች የፕሮቴስታንት የሙስሊም እና የካቶሊክ ሁሉም መተው ተምረው ተጠምቀው ድነዋል እምነታቸውንም ቀይረው ለስጋ ወደሙ በቅተዋል፤ እጅግ በጣም ሲቃወሙ የነበሩ በጣም ብዙ ካህናቶች ዛሬ ሚስጥሩን ተረድተው በታላቅ ትህትና እያገለገሉ ይገኛሉ ጳጳሶችንም ጨምሮ ፡፡ መምህር ግርማ የሚያገለግሉትም ቤተ ክርስቲያን ደሞወዝ ከፍላቸው ሳይሆን በነፃ ነው ከመፅሀፍ ከመቁጠሪያ ሸጠው የሚያገኙትን ገንዘብ አብዛኛው ገቢም ለተቸገሩ እና እርዳታ ለሚያስፈልጋቸው ሰዎች ነው የሚውለው ሌላው አንዳንድ ሰዎች በፍውሱ በትምህርታቸው የተደስቱ ሰዎች ድጋፍ ለማድረግ በስማቸው የሚልኩላቸውን ገንዘብ እንኩዋ ለቤተ ክርስቲያን ነው የሚያስግቡት በተጨማሪ ጥሪ ያደረጉላቸው የውጭ ያገርውስጥም ቤተ-ክርስቲያኖች ጨምሮ ከ 103 በላይ ሲሆኑ በአግልግሎታቸው ከ 22 ቤተክርስቲያን በላይ የምስጋና ደብዳቤ ፅፍውላቸዋል፤ የእድሜያቸውን 35 አመት በዚሁ አግልግሎት ያሳለፉ ሲሆን ከዚህም ውስጥ 9 አመቱን በሱዳን ነው እና ትናት የመጡ አይደሉም ሌላው በአገር ውስጥም በተለያዩ ቦታዎች ከገጠር እስከ ከተማ ከዚህም አልፎ በአለም ዙሪያ እየተዟዟሩ አስተምረዋል ብዙ ህዝብንም በእግዚአብሄር ስም ፍውሰዋል አሁንም እያስተማሩ እየፈወሱ ነው፡፡በዚህም ረገድ እጅግ በጣም ብዙ ሰዎችም ምስክርነት ሰጥተዋል ተጨማሪ ማስረጃ ካስፈለገህ ከዳነው ህዝብ ወይም ሰዎች ጀምሮ እስከ ጳጳሳቶች ድረስ መጠየቅ እና ማጣራት ማረጋገጥ ይቻላል፡፡በተቃራኒውም መምህር ግርማ የሚያታልሉበትን ወይም ከቤተ-ክርስቲያን ስርአት ውጭ የሚያደርጉት መንገድ ካለ ምስክሮች ያምጡና የተባለውን ህሙማንን የማዳን ስራ ሰህተት መሆኑን በማስረጃ ለማረጋገጥ ከተቻለ መምህር ግርማን በወንጀል መክሰስና ማስቀጣት ይቻላል ይሁሉ አልሆነም ለምን?
ሰውየው ክርስቶስን ቢቻልህ ግን እዘንልን እርዳንም ሲለው ክርስቶስ ‹‹ ቢቻልህ ትላለህ? ለሚያምን ሁሉ ይቻላል›› አለው ፡ በአንተና በመምህር ግርማ መካከል ያለው ልዩነት የእምነት ጥንካሬ ነው፡፡ ከፅሁፍህ እንደተረዳነው እምነትህ የላላ ብቻ ሳይሆን ጠንካራ እምነት ያለው ሰው ሲያጋጥምህ ድክመትህን የሚያጋልጥ እየመስለህ ትቃወማለህ በመጀመሪያ እየሱስ ክርስቶስ ሲሰራ የነበረውን ነገር ህሙማንን የመፈወስ ስራ አንድ ሰው በቤተ ክርሲቲያን ግቢ ውስጥ ሲያደርገው ሲታይ በቀዱስ ሀይል ነው በማለት ፈንታ እርኩስ መንፈስ ነው ብሎ መጠራጠር እንዴት ይሆናል? አንተስ በምን አይንህ ብታየው ነው ርኩስ መንፈስ እና መስቀልስ ምን አይነት ዝምድና አላቸው?
ሌላው መምህር ግርማ ለመቃወም የተነሱት የቤተክርስቲያን አገልጋዮች ያንን በቤተ ክርስቲያን ውስጥ የሚኖረውን ርኩስ መንፈስ በቅዱስ መንፈስሳቸው ከቤተ ክርሰቲያን ግቢ ውስጥ ማስወጣትና መምህር ግርማ እንዳይጠቀሙበት ማድረግ አልቻሉም አንተም አልቻልክም ወይም እነርሱም ርኩስ መንፈስ ተጠቅመው መፈወስ እንደሚችሉ አላሳዩም ወይም እምነታቸውን አስተካክለው ህሙማንን መፈወስ የሚችለው በርኩስ መንፈስ ብቻ ነው ብለው መናግር አለባቸው አለዚያም በቅዱስ መንፈስ ስም የሚደረገውን ፈውስ አለመቀበላቸው በርኩስ መንፈስ ላይ ያላቸውና ያለህን እምነት የበለጠ መሆኑን ይናገርባቹኋል፡፡
የሚገርመው ግን የክርስቶስን ፤ የቅድስት ድንግል ማርያምን እና የመላእክትን ስም በመጠቀም ርኩስ መንፈስን መጥራት ካልተቻለ በምን ስም ነው ርኩሱን መንፈስን መጥራት(ማስወታት) የሚቻለው? ታዲያ ይህ የጫነው ድቁንና እና ክህነት ቅዱስ መንፈስን ከርኩስ መንፈስ መለየት አያስችለንም ማለት ነው የምንይዘውስ መስቀል ለዚህ አላገለገለንም ማለት ነው?
ለማንኛውም መምህር ግርማ በኦርቶዶክስ ተዋህዶ ቤተ-ክርስቲያን እግዚአብሄር በሰጣቸው ፀጋ በተለያዩ የአገሪቱዋ ክፍል ከገጠር እስከ ከተማ እንዲሁም በአለም ዙሪያ በሚገኙ ቤተ ክርስቲያኖች መንፈሳዊ ትምህርታቸውንና የፈውስ አገልግሎታቸውን በመስጠት ላይ ይገኛሉ፡፡ የመንፈሳዊ ትምህርታቸውም ለሁሉም ህዝብ እንዲደርስ በማሰብ በአሜሪካ በሚገኘው ሬዲዮ አቢሲኒያ ከ 90 ሰአት በላይ ተከታታይ ትምህርት በመስጠት ትምህርትና ፈውሱን በVCD በማሰራጨት በተጨማሪም በማለዳ መያዝ ቅፅ1 እና ቅፅ 2 በሚል መንፈሳዊ መፅሃፍ የክፉ መንፈሶችን ድርጊት በሚገባ ለህብረተሰቡ ጥልቅ የሆነ እውቀትን ያበረከቱ ሲሆን ከዚህ በተጨማሪም ከቤተክርስቲያን ወንጌል ትምህርት ባሻገር መልካም የሆነ የበረከት ስራን በማከናወን ብዙ ቤተ ክርስቲያኖችን ያሳደሱ ያሰሩ እና ለቤተ ክርስቲያን ብዙ ገቢ ያስገቡ ታላቅ ዋርያ አባት ናቸው፡፡
ስለዚህ ትንሽ እና ቁንፅል ሀሳብ ይዘህ የዘመናችን አጥማቂ ነን ባዮች ፤ የሐሳዊው መሲሕ መንገድ ጠራጊዎች እያልክ መዳን ያለበትን ህዝብ በማሰናከል እራስህ የሐሳዊ መሲህ መንገድ ጠራጊ እንዳትሆን ከወዲሁ ብትመለስ መልካም ነው ለበለጠ መረጃ እነዲሆንህ ከላይ ተጠቀሱትን ትምህርትና መፅሀፎች በሚገባ በማድመጥ እና በማንበብ አመለካከትህን አስተካክል፡፡
1-- አንዳንድ ኢ-ኦርቶዶክሳውያን የዲ/ዳንኤል ክብረትን ጽሑፍ ተገን አድርጋችሁ ኦርቶዶክሳዊ ትውፊቶችን ለማስተሐቀር አትጣደፉ፡፡ሲጀመር በጸበል ፈዋሽነት የማያምን ሰው ፈውሱ በኢየሱስ ክርስቶስ ስም ይሁን ወይም እሱ እስከዓለም ፍጻሜ ከእናንተው ጋር ነኝ ባላቸው ቅዱሳን ስም ይሁን አይመለከተውም፡፡የውስጥ ጉዳይ ነው፡፡በጸበሉ ፈዋሽነት ያላመነ ስለጥምቀት አፈጻጸሙ ብይን ለመወያየት መብት የለውም፡፡ከይቅርታ ጋር….
2-- አንዳንድ ‹‹ከእኛ በላይ ለቅድስት ቤተክርስቲያን ተቆርቋሪ የለም በሚል›› አግላይ ተዐብዮ ጳጳሳትንና ቤተክሕነቱን በማጣጣል ኦርቶዶክሳዊነታችሁን ለማስመስከር የምትጥሩ ጎበዛዝትን አድንቀናችኋል፡፡በርቱ፡፡እድሜ ለእናንተ ስልጡን ተሳዳቢነት የቤተክሕነት ሰው መባል ነውር ሆኖ አባቶች የተሳዳቢው ሁሉ አፍ መፍቻ ሆነዋል፡፡ያደረጉትን ከማበረታታትና ድክመታቸውን በፍቅርና በባለቤትነት መንፈስ ቀርቦ ከማረም ይልቅ በየአደባባዩ ሰድቦ ለሰዳቢ መስጠታችን የዚህ ትውልድ ትጉህነት እስከየት እንደዘለቀ ማሳያ ነው፡፡ጎሽ!በርቱ!ቀጥሉበት!
3-- ለማንኛውም በየፌስቡካችሁ ፕሮፋይል ‹‹በቀናኢነት›› የምትዘነጥሏቸው ‹‹አልቦ ጳጳስ››የሚል ውርጅብኝ በነጋ በጠባ የምታወርዱባቸው፣‹‹ስማችሁ የለም›› ስትሉ ከርማችሁ እለተ-ሞታቸው ሲደርስ የአዞ እንባ የምታወርዱላቸው አበው ሰሚ አጡ እንጅ የምታሙዋቸውን ያህል ዝም አላሉም፡፡አዳማጭ አጡ እንጅ ተናግረው ነበር፡፡አንባቢ አጡ እንጅ ጽፈው ነበር፡፡ከጽሑፎቻቸው መካከል ‹‹አባ›› ግርማ በብፁዕ አቡነ ገሪማ ተፈርሞ በወጣ ደብዳቤ ከብፁዕ ወቅዱስ አቡነ ማትያስ ፈቃድ አግኝቻለሁ ማለታቸውን ለማስተባበል በኢኦተቤክ የብፁዕ ወቅዱስ ፓትርያርክ ልዩ ጽሕፈት ቤት የውጭ ግንኙነት ኃላፊ በሆኑት ብፁዕ አቡነ ገሪማ(ዶ/ር) ቲተር የወጣው ሰርኩላር እንዲህ ይነበባል፡፡
መልአከ መንክራት ግርማ ወንድሙ በሚል ስያሜ በመላው ዓለም እየተዘዋወሩ የወንጌል አገልግሎትና እንዲሁም ለሕሙማኑ ሀብተ ፈውስን እንዲሰጡ ከብፁዕ ወቅዱስ አቡነ ማትያስ ቀዳማዊ ፓትርያርክ ርእሰ ሊቃነ ጳጳሳት ዘኢትዮጵያ ሊቀ ጳጳስ ዘአኵስም ወዕጨጌ ዘመንበረ ተክለሃይማት የተፈቀደ መሆኑን የሚገልጽ ለሚመለከተው ሁሉ ተብሎ ሐምሌ 25 ቀን 2005 ዓ.ም በቁጥር ል/ጽ/484/420/2005 የተጻፈ ደብዳቤ ተመልክተናል፡፡
ከላይ ቀንና ቁጥሩ የተጠቀሰው መልአከ መንክራት ግርማ ወንድሙ እያሰራጩት ያለው ደብዳቤ በጽ/ቤታችን ተፈርሞና ፕሮቶኮል ይዞ ያልወጣ፤ዕውነትነት የሌለው የማጭበርበር ሥራ መሆኑ ታውቆ ሁሉም ሰው ድርጊቱን በመረዳት የተሰራጨውን ደብዳቤ እንዳይቀበለው በማሳሰብ ለግንዛቤ ይረዳ ዘንድ ሕገወጡን ደብዳቤ አንድ ገጽ ፎቶ ኮፒ የዚህ ደብዳቤ አባሪ አድርገን የበተን መሆናችንን እንገልጻለን፡፡
4-- ይሄ ደብዳቤ በወጣበት ወቅት የሚዲያ፣የሞራልና የሕግ ድጋፍ ብንሰጥ መልካም ነበር፡፡በመሰረቱ ሐሰተኛ ሰነድ አዘጋጅቶ ማታለል በኢትዮጵያ የወንጀል ሕግ አንቀጽ 692 እና 699 መሰረት ተጠያቂነት ያስከትላል፡፡ያም ሆኖ በቤተክሕነቱ በኩል ጉዳዩን ወደ ዓለማዊ ፍ/ቤት ከመውሰድ ይልቅ እንደ መንፈሳዊ ተቋም በማሳወቅና በተግሳጽ ለማረም ሲሞከር ቆይቷል፡፡ጉዳዩ ከዚህ በላይ የሚቀጥል ከሆነ ግን ስለ ቅድስት ቤ/ክ ክብር ሲባል ወደቀጣዩ እርምጃ ሊሸጋገር ግድ ይሆናል፡፡የቤተክርስቲያኒቱን ውሳኔ እየጣሱ መልሶ በቤተክርስቲያን ስም መንቀሳቀስ በአንድ አናት ላይ 2 አስኬማ ማጥለቅ ነውና አንዱ በቅጡ ይሁን፡፡ባሕታዊ ገ/መስቀል ለምን ተነኩ ተብሎ ቤተክሕነቱ ያልተባለው የለም፡፡ዛሬም በ‹‹አባ››ግርማ ተደገመ!ህም!
5-- በዚህ አጋጣሚ ዲ/ዳንኤል ጋር ፖለቲካዊ ቅያሜ ይዛችሁ በቀዝቃዛ ጦርነት ነገሩን ግለሰባዊ አስመስላችሁ የምታጦዙ እንደ ዘ-ሐበሻ አይነት ፖለቲካ-ወለድ የ‹‹አሙቁልኝ›› ወሬ ነጋሪዎች እጃችሁን ብትሰበስቡ አይከፋም፡፡ምክንያቱም ይህ ጉዳይ የአንድ ዲ/ዳንኤል ጉዳይ አይደለም፡፡የተቋሙና ምዕመናኑ ጉዳይ ነው፡፡ተውማ!የኤርምያስ ለገሰና የዲ/ዳንኤል ክርክር ሲጀመር ትመጣላችሁ፡፡አሁን ጻኡ እምቤተ ክርስቲያን ዘምስለ እኪት ሕሊናክሙ!
የክርስቶስ የሆኑትማ ቀድሞውን ነገር በተአምራት እና በምልክት አይነዱም፥ምክንያቱም የበጉን አረኛ ድምጽ ያውቁታልና ይልቁን ግር ያለን አጥርቶ ማየት ያልቻልን ብዙ አለንና ይህንን በትምህርት ማጥራት ይገባናል እላለሁ።
እርግጠኛ ነኝ ይህ ዲያቆን ዳንኤል ክብረት የፃፈው በይበልጥ ለመምህር ግርማ መፃፉን እገነዘባለሁ። ይህ የመልስ ጽሁፍ ብዙ ሐሳዊያን ስላሉ ፣ባህታዊያን ነን ብለው ብዙ ችግር የሚፈጥሩትን የሚያታልሉትን በድጋፍ መልክ አይወክልም ። ወንድማችን በሐሳብህ እነሱን ብለህ ከሆነ በጣም ጥሩ ነው ጥሩ ብለሐል በርታ … ነገር ግን እንደምረዳውም እሳቸውን መምህር ግርማ የሚያጠቁም መሆኑን ስለተረዳሁ ይህን ጽፌልሀለሁ :: ይህ ጽሁፍ ስለ መምህር ግርማ እና በንጹ መንፈስ ለሚያገለግሉ ሁሉ ነው
A.1/ መምህር ግርማ ዲያቆን ሆነው ለረጅም አመታት በባሌ ቅዱስ ሚካኤል ቤተክርስቲያን በምግባር በታዛዝነት በጽናት እግዚአብሔርንና ቤተክርስቲያንን ምእመንን አገልግለዋል
A.2/ እንደማንኛውም ሰባኪ ለዘመናት ከዲቁና ጀምሮ እግዚአብሔር እንደገለጠላቸው ህዝበ ክርስቲያናችንን በመንፈሳዊ ስብከት በዚያን ግዜ ጅምሮ አገልግለው ። ፍሬው ያማረ ከብዙሺህ የሚቆጠር ምእመንን ለንስሐና ለቅዱስ ቁርባን አብቅተዋል፣ ክርስቶስን እንዲያውቁ አርገዋል ፣ሕዝቡ የቤተክርስቲያን ሀብት እንዲሆን አርገዋል።
A.3/ ሌላው ልነግርህ የምፈልገው ነገር አንተ አቡነ ጎርጎሪዩስን ሳታውቃቸው በፊት ከብዙ አመታት በፊት መምህር ግርማ የአቡነ ጎርጎሪዩስ በፍቅር ተወዳጅ ተማሪ እንደነበሩ እወቅ። በጣም የሚዋደዱ አባትና ልጅ እንደነበሩ ለእውቀት ያህል እንድትረዳ እፈልጋለሁ። ማለት ምኑንም ሳትጀምሩት መምህር ግርማ የመንፈሳዊ ትምህርትና የጸሎት ብርታ እንደነበራቸው ከአቡነ ጎርጎሪዩስ ጋር የጠነከረ የጠራ የአባትና ልጅ የፍቅር እንደነበራቸው ተረዳ።
ተቺና፣ነቃፊ ስላልሆኑ፣ተንኮል ስለሌላቸው፣በድብቅ ሌላውን ለመጉዳት የማይጠነስሱ ስለሆነ እሳቸው ፍቅር ስላላቸው በጎነታቸውን ስላየ መንፈሳዊ ጉዛቸውን ክርስቶስ ስለወደደው እሱ አብዝቶ ሰጣቸው
B/ የጸሎት ሕይወት ላልከው መንፈስህ ከፈቀደልህ ጠጋ ብለህ ጠይቃቸው እያቸው ። እግዚአብሔር እረድቶአቸው ምን ያህል በጸሎቱ ህይወት እንደረዳቸው ግንዛቤ ታገኝ ይሆናል
C/ ሌላው ነገር ወገንህ ምን ያህል በእርኩስ መንፈስ እንደተወጠረ የገባህ አይመስለኝም። መሰበኩን ብዙ ትናገራለህ እንጂ የልቡን ጭንቀት ለማየት የተጠጋህ እንካን አልመሰለኝም። አንተ እንዳልከው ማጥመቅ ስራው የሆነ የለም ብለሃል ይህ ያንተ አባባል ነው ። እግዚአብሔር ከተያዘውና ካለቀው ትውልድ አንፃር እንዲያገለግሉ ከወደደላቸው አንተ ምን አስቀናህ አገባህ ።
ክርስቶስ ልጆቹ ይድኑ ዘንድ ፍላጎቱ ነው ። እውነት እልሃለሁ በኔ እይታ ደግሞ አንተ ያልከው የመዳንን በር የሚዘጋ አባባል ነው ፣ ትውልድ በሰይጣን ተጨንቆ ይኑር ብዙ ግልፅ የሆነ ጥምቀትና መናፍስትን ማስወጣት ጥሩ አይደለም ይበቃል የሚል አባባል ያዘለ ይመስላል::
ቁ2/ A/ ሌላው ነገር ለምሳሌ አንተ ….. ከመምጣትህ በፊት ዳንኤል ክብረት ሊመጣ ነው ታላቅ መንፈሳዊ ጉባኤ ተብሎ ከወር በላይ አይደል እንዴ ጥሪውና ዝግጅቱ … ምን አለበት ታዲያ መምህርም በተሰጣቸው ጸጋ የወንጌልና የፈውስ ግልጋሎት ማዘጋጀቱ ምኑጋር ነው ችግሩ? ባይሆን ጥላቻ ካልሆነ
C/ ሌላው ስለሌሎች ክብር መገለጥ መጨነቅህና ስብከትህ በዚያ ዙሪያ ማጥፋትህ ጥሩ አይደለም ። ያአንድ ግለሰብ መምህር ራሳቸውን ጠንቅቀው ከክርስቶስ ጋር ስለሚያውቁ ብዙ አትድከም። በቅድስና ላይ ብታተኩር ይሻላል
D/ ስለመሸጥ ተናግረሃል .. ልጠይቅህ ጥንት አባቶቻችን መጸሐፍ መሸጥ የሚባል ነገር አልነበረም ። አንተ ወይም ሌሎች ለምን መጸሃፍ ትሸጣላቹሁ? ይህን ከመለስክ መምህር ለምን እንደሚሸጡ መለስክልን ማለት ነው።
E/ብዙ ነገሮችህ ቅዱሳኖችን እየጠራህ እነሱ እንዲ አያረጉም ነበር እነዚህ ግን እንዲህ ነው ትላለህ ። አሁንም ልጠይቅህ … የድሮዎቹ ሰባኪ ለአገልግሎታቸው ብር አይቀበሉም ነበር ። ልምንድነው አንተም ሌሎችም ግን የግልጋሎት ዋጋ በብር ይሰጣቹሃል ለምን ይመስልሃል? … ይህን ከመለስክ መምህር ለምን እንደሚሸጡ መለስክልን ማለት ነው። በተጨማሪ ላሳውቅህ የምፈልገው መምህር ሁሉ ጋር በነፃ በፍቅር ነው የሚያገለግሉት ሰዎች አስገድደው ዋጋ ካልተቀበሉ ብለው ያስገድዳሉ እንጂ
ቁ3/ በኢየሱስ አልወጣም በማሪያም ነው ብለሃልይህ? እዚህ ጋር እንደመናፍቅነት እይታህ የጎላ ነው ። ይህ በስህተት እይታ ያየ ፣ የሰይጣንን ቃል ሰምተህ እንጂ መምህር ጋር እንዲህ አይደለም ። እይታህ ለመንቀፍ ችኩል እንደሆነ እረዳለሁ።
አጋንንት በሚካኤል ስም ቢወጣ ። የክርስቶስን ክብር ዝቅ ማረግ አይደለም ።በሚካኤል ስም ቢወጣ የጌታ ፈቃዱ ሆኖ መሆኑን ዘንግተሃል። በየትኛው አይን እና ህሊና እንዳየህው እራስህን ጠይቅ?
ቁ4/አንተ በመቁጠሪያ ይወጣል ይላሉ ብለሃል:: እይታህ በጣም መሳሳቱን እይ ። እሳቸው እንዲህ አላሉም ከሄዱበት መንፈሳዊ መንገድና ጉዞ አንፃር የተደበቀ መናፍስትን በክርስቶስ ስም ማድከሚያ የእኛ ጦር መሳሪያ ነው። አሁንም ላይገባህ ይችላል ግን ምን ማረግ ይቻላል ለብዙዎች ግን ጦር መሳሪያችን ነው እወቀው።
በአንድ ወቅት ሽሮ ሜዳ አካባቢ በሚገኘው በሥላሴ ቤተክርስቲን አስተዳዳሪ የነበሩ አቶ ጌታቸው ዶኒ የሚባሉ ግለሰብ እንዲሁ የማጥመቅ ስራ ጀምረው ህዝቡ ይህ ነው አይባልም ነበር በተለይ ግርም የሚለኝ የነበራቸው ግርማ ሞገስ መሬት አይንካኝ ነበር የሚሉት በወቅቱ ምዕመኑ ግራ ከመጋባቱ የተነሳ ተዓምር ይል ነበር አንዱ ምን አለኝ ብታያአቸው አጋንንቱን በሰልፍ ነበር የሚጠሩት ለምሳሌ አልኩት አይነ ጥላ ሲሉ አይነ ጥላ ብቻ ይመጣል ቡዳ ሲሉ በተመሳሳይ ወይ ማስተዋል ማጣት ለሸክም በሚዳግት መቁጠሪያ የምዕመኑ ጀርባ ይቆስል ነበር ነገር ግን አንድም ሰው አልዳነም /የሽሮ ሜዳ አካባቢ ነዋሪዎች በደንብ ያቁታል ታሪኩን/ ብቻ እግዚአብሔር አምላክ ጊዜው ደረሰና አዋርዶ አባረራቸው ቀጥለው ዱከም በግላቸው ይህንኑ ቢዝነስ የማጥመቅ ስራ ቀጠሉበት እጃቸው እስከ ‹‹ ቤተ ክህነት ›› ረጅም ነበርና የብፁዕ አቡነ ጳውሎስ ተወካይ ሆነው ተሹመው አቃቂ ቁስቋም ማሪያም አስተዳዳሪ አድርገው ሾሟቸው እግዚአብሔር አምላክ አሁንም ይፈርዳል አሁን የት እንዳሉ አላውቅም ነገር ግን እነዚህ አጥማቂዎች ብቻቸውን ምንም አይሰሩም ትስስሩ እስከ ቤተክህነት ድረስ ነው ያለው ሲቀጥል ተስፋዬ የሚባል ጉራራ አካባቢ እንደዚሁ የማጥመቅ ስራ ብሎ ተናሳ እሱም ከሰመ አልበቃ ሲላቸው ከሰማይ መስቀል ወረደ ብለው ቦሌ ቡልቡላ አካባቢ ህዝቡን ግራ አጋቡት ታዲያ ከኛ ምን ይጠበቃል በጾምና በጸሎት ፈጣሪን መማጸን አንጂ ንፋስ ወደ ነፈሰበት መንፈስ መመለሻው ከባድ ነው ስለሆነም መምህር ግርማንም እንደዚሁ አንድ ቀን እውነተኛው ዳኛ ፍርድ ይሰጣል ያኔ ምን ሊባል ነው አንድ ወዳጅ አዘውትራ እሳቸው ዘንድ ትሄድ ነበር እኔ ሳውቃት ከሁለት ዓመት በላይ አሁንም በአጋንንት እስራት ትሰቃያላቸው እንበላቸው እኔ ግን ከ ISIS የሚበልጡ ጨካኞች አልኳው ምክንያቱም ISIS አንድ ጊዜ አርዶ ይገልሃል የነዚህ ግን ዘወትር አጋንት በላህ ላይ እየደረቡ ያሰቃዩኃል ውይ ውይ አጥማቂና ደብተራ
በበርካታ ስራዎችህ የማደንቅህና የማከብርህ ዲያቆን ዳንኤል ሆይ ከላይ በዘረዘርካቸው መንገድ በችግርነት የሚታወቁ ሃሰተኞች በርካቶች ቢሆኑም የመምህር ግርማን መንፈሳዊ አስተምህሮ እና የፈውስ አገልግሎትን በተመለከተ በዚሁ ቀላቅለህ ከሆነ ከብዙዎች የሳቸው ወቃሾች ውይይት ለመረዳት እንደቻልኩት እንዲያው ለወቀሳና ለመኮነን ከመነሳትህ በፊት ለአንዲት አፍታ በቅርብ ርቀትም ቢሆን የመንፈሳዊ ትምህርታቸውን ጭብጥና ይዘትና የማስተማር ስርዓታቸውን በፈውስ አገልግሎታቸውም አንዳችም ከልዑል እግዚአብሄር ክብር ይልቅ የእርሳቸው ስም እንዲጠቀስ የሚፈቅዱበት አግባብ መኖር አለመኖሩን በተለይ አንተ የቤተ ክርስቲያን አገልጋይና የተማርክ አስተማሪያችን ስለሆንክ በቀላሉ መረዳትና እንዲያው ስህተት እንኳን ቢኖር በስሚ ስሚ እና ከጅምላ ወቃሽነት በጸዳ ሁኔታ በዝርዝርና በጥልቀት እየጠቀስክ/እየተነተንክ ሌሎችን ለማስተማር መልካም አጋጣሚ ልትፈጥር በቻልክ ነበር፡፡ ግን አይመስለኝም፡፡ ወንድሜ ሆይ በእርሳቸው የጸጋ አገልግሎቶች ፈውስን ከእግዚአብሄር ካገኙት ወገኖች በላይ በዚህች ምድር ላይ ካልታዩ ለማመን የሚያስቸግሩ ሰይጣን ዲያቢሎስና ጸዋጋን አጋንንት በሺሆች በሚቆጠሩ ወገኖች ላይ እየፈጠሩ የሚገኙትን ስቃዮችና የደዌ አይነቶች በአካል ተገኝተህ ለማየት ብትችል ደግሞ ምናልባት ለወቀሳ ከመነሳትህ በፊት ብዙ እንድታስብ የሚያስችልህ አጋጣሚም ይኖር ነበር፡፡ አንተም ሆንክ አንተን መሰል አመለካከት ያለችሁ ወገኖች ቅንጣት ያህል ችግር ስላልገጠማችሁና ሁሉም እንደእናንተ ደስተኛ ስለሚመስላችሁ "ያልተነካ ግልግል ያውቃል" እንደሚባለው እንደፈለጋችሁት ባላያችሁትና በቅጡ በቅርበት ባለጤናችሁት ነገር ያሻችሁን ስትሉ ብዙዎችን ያሳዝናል፡፡ ካነሳሃቸው ነጥቦች አንጻር እንኳን ከሌሎች እናውቃለን ባዮች በመስማት በርቀት ወይም በስሚ ስሚ ለመፍረድ ከመነሳት በፊት የመምህር ግርማን ሁኔታ በቅርበት ለመፈተሽ/ለመገምገም ብትሞክር መልካም ነው፡፡ የእውነትና የእውቀት ባለቤት እግዚአብሄር አምላክ ለሁላችንም እውነቱን ይግለጥልን፣ አሜን!
....መቁጠረያ እየሸጡ አልክ ...መሸጥ ብቻ ሳዮን አንደት እንደሚፀለይበትመም ያስተምራሉ ..ለነገረሩ አንተመም መፅሐፍ ትሸጥ የለ...ተወው ቅዱሳት መፀሐፈትስ ይሸጣሉ አደል፡፡ ሰስለዘዚሀህመም ከመፃፍ በፊት ሁሉንም መመርመር ተገቢ ይመሰስለኛል፡፡
ሀሰተኛ አጥማቂዎች የተባሉት እነማናቸው?በነማን ላይ ጉዳት አደረሱ?ወዘተ.ከቻልክ መግለጽ፡፡ ለምሳሌ በአንድ ጽሑፍህ“ ነቢዩ ኤልያስ በአራት ኪሎ “ስለሀሰተኛ ሰው ጽፈህ ህዝቡ እንዲጠነቀቅ አድርገህ ነበር፡፡የአሁኑ ጽሑፍህ ግን ስለማን ነው የሚያወሳው?ወይስ ዓላማህ ምንድነው? ወይም ደግሞ “የዓመቱ በጎ ሰው ብለህ እንደሠራኸው“ አሁንም በጎ አጥማቂ ብለህ ሥራ እንጂ፤ስለእ/ር ምርጫና የጸጋ ስጦታም አንስተሃል፤ይህ ደግሞ በባለቤቱ ሥራ ውስጥ መግባት ይሆንብሃል፤እርሱ የወደደውን ሁሉ ማድረግ ይችላልና፡፡“በልዎ ለእግዚአበሔር ግሩም ግብርከ“ ያለው ቅ/ዳዊት የአምለክን ሥራ መመርመር ስለማይቻልና እጹብ እጹበ ከማለት በስተቀር ለምሳሌ በተዓምረ ማርያም ላይ አምላከን ክዶ እመቤታችንን አልክድም ያለው ሰው በምልጃዋ መዳኑን እናያለን፤እንዲህ ዓይነቱን የቸርነት ሥራ ቢሠራ እ/ርን ለምን እንዲህ አደረግህ የሚለው ማነው?በተመሳሳይ ፀበል እናጠምቃለን ብለው ቢመጡ ክህደትንና ኑፋቄን እሰካላስተማሩ ድረስ ወይም እንደ ቃልቻዎች ለሰይጣን እስካላሰገዱ ወይም መርዝ እሰካላጠጡ ድረስ እና በቅዱስ ውሃ በእግዚአብሔር ስምና በቅዱሳን ስም ካጠመቁ እና ያመኑበት ሰዎች ቢድኑ ችግሩ ምንድነው? ታሪክ፡-ሁለት ሽፍቶች አንድን ቤት ለመዝረፍ ተስማምተው ወደ አንድ ቤት እንግዳ መስለው ሄዱ፤ባለቤቱ (አላወቀም) እንግዳ መስለውት እግራቸውን አጥቦ በእጣቢው የታመመች ልጁን ሲረጭባት ዳነች፤ሌቦቹም ተገርመው ከክፉ ስራቸው ተመልሰዋል፡፡አሁንም በየቦታው ጠበል የሚያጠምቁት ሰዎች ሥርዓተ ቤ/ክና ህገ እ/ርን የሚቃወም ድረጊት እስካላደረጉ ድረስ በጥቃቅን ምክንያቶች መኮነኑ ሳናውቅ ስህተት ውስጥ ገብተን እንደ መምህር ግርማ ያሉትን ጭምር አብረን እንቀወማለን ማለት ነው፡፡
እኔ የመ/ግርማን ቪሲዲ በ2000 ዓ.ም. አካባቢ አይቼ ብዙ ትምህርትና የሰይጣን አሠራር ምን እንደሚመስል ተምሬያለሁ፡፡እርሳቸው ሰይጣንን የሚያስለፈልፉት ሰው እንዲማርበት እንጂ በቶሎ ማውጣት ይችሉ ነበር፡፡ሰይጣን ይዋሻል ከተባለ እኛን ይዋሸን እንጂ ጸጋው ባላቸውና በእ/ር ስም ታስሮ ሊዋሽ አይችልም፡፡ይህም በገድለ ተ/ሃይማኖት ጻድቁ እውነተኛ አምላክ ማን እንደሆነ ሰይጣን ለህዝቡ እነዲናገር አዝዘውት የእ/ርን ፈጣሪነትና የሰይጣንን ሀሰተኛነት ተናግሮአል፡፡
ስለዚህ የዳንኤል ጽሑፍ መምህር ግርማን የሚመለከት ከሆነ አዝናለሁ፡፡ደግሞም ለቲፎዞ ሲሉ ሳይታመሙ ታመን ድነናል ብለው የሚያጭበረብሩ ኦርቶዶክስ ክርስቲያኖች አሉ ብዬ አላምንም፡፡ እንዲህ ከሆነማ በመናፍቃን አዳራሽ ተመሳሳይ የማታለል ሥራ ሰይጣን ይሠራል ማለትም እራሱ ያሳምምና ፓስተሩ ሲጸልይለት ሠይጣኑ ከበሽታው እንደዳነ ያስመስልልታል፤መናፍቃኑም የኛን የፈውስ ሥራ እኛ እንደምንላቸው ይሉናል፡፡በኛ ቤ/ክ ግን ታመሜ ዳንኩ ብሎ የሚታልል ሰው አላጋጠመኝም፡፡ስለዚህ እንጠንቀቅ፡፡
ሰላም ላንተ ይሁን ዳኒ ይህ ብሎግህ ብዙ አንባቢ እንዳለው መጠን ይህን ጽሑፍ የጠበቅኩት አሁን አልነበረምና ጅብ ከሄደ ለማለት አስቤ መለስ ብዬ ሳስብ ለካ ጅቡ አልሄደም። በዚህ ጉዳይ ብዙ ሰዎች ተሰናክለውበታል በተለይም የዋሃን ። ጮሌዎቹ እንኳን ቢዝነሱን እያጧጧፉት ስለሆነ በበሉበት ቢጮሁ አይደንቅም። ይሁን እንጂ አሳዛኙ ነገር በዚህ ሟርተኛና ምትሃተኛ ጋኔን ሳቢ ጠንቋይ የተነሳ ብዙ ሰዎች ከቤተክርስቲያን ተለይተዋል፣ ከቅዱስ ቁርባን ርቀዋል፣ ባልና ሚስት ተፋተዋል ግማሹም መቁጠሪያውን ተሸክሞ አዚም ስለተጫነው ኑሮውን እንኳን በአግባቡ መምራት አቅቶት ደንዝዟል። እያየነውኮ ነው የተደራጀ የማፍያ ቡድን መሆኑን ነቅተናል። በርታ ወዳጄ ቀጥልበት ከሰይጣንና ከአጋፋሪዎቹ ስድብ እንጂ ምስጋና እንደማትጠብቅ እርግጠኛ ነኝ። ቀኑን ሙሉ የእግዚአብሔርን ስም ሳይሆን ጋኔኑን ሲጠራ ከሚውል አስማተኛ ምን ይጠበቃል የሚያሳዝነው ይህቺን ቤተክርስቲያን ሰይጣን በስንት መንገድ እንደሚፈትናት። ዘይት ሲጠፋ ቢራና ውስኪ ፈውስ ሆነው ሳይቀርቡ ወገኔ ንቃ። ዳኒ ቃለ ሕይወት ያሰማልን።
፨ ሰይጣን ሊያጠምድህ ሲመጣ ፍፁም አይተህ ይህ ከሰይጣን ነው ብለህ የማትጠራጠረው ተአምር ያሳይሀል፣ ተአምር ብቻ አሳይቶ አይለቅህም የእግዚአብሄርንም ቃል ከመፅሀፍ እየጠቀሰ ይመክርሀል፣ አንዳንዴም ይገስፅሀል፤ በእነዚህ ባህርያት በዘመናችን ብዙዎችን ተከታዩ አድጓቸዋል፤ ይህ ባህርይው እንዴት ተገለጠ ብለን ጥያቄ ለምናነሳ ሰዎች ሉቃስ ወንጌል ከምዕራፍ 4 ጀምሮ የተፃፈውን ማንበብ እንችላለን። ሰይጣን አይደለም ሰውን ጌታን እንኳን በቆሮንቶስ ምድረ በዳ ባገኘው ጊዜ አንድም ተአምር ላሳይህ ብሎ በሌላም ክፍል ላይ የእግዚአብሔርን ቃል እያስተማረ ሊሸነግለው እንደነበር ማየት እንችላለን። እናም ሰይጣን በግብሩ አይደለም ለሰው ቀርቶ አምላኩን በተአምርና በቃለ እግዚአብሄር ለመፈተን የተነሳ ረቂቅ ፍጥረት ነውና ዛሬ እኛንም ተአምር እያሳያ፣ ወንጌል እየጠቀሰ ሊሸውደን ይችላልና እንጠንቀቅ። ሰይጣን ተአምር ማድረግም፣ ቃል እየጠቀሰ ትምህርት ማስተማርም እንደሚችል መገንዘብ ያስፈልጋል።
፨ በዚህ ዘመን ሰዎች ሰውን ሲከተሉ ይገርመኛል፣ በአንድ ወቅት አንድ ባህታዊ ነኝ ያለ ሲነሳ የእዚያ ባህተዊ ነኝ ባይ ተከታዮች በባህታዊው ተቃዋሚዎች ላይ መሳሪያ እስከመደቀን ደርሰው ነበር፣ ሰውን የሚከተል ውጤት እንዲህ ነው። ዛሬም የሰው ተከታይ ሆነው የምላስ መሳሪያቸውን የደቀኑ ብዙዎች አሉ። ብዙ ተከታይ ያፈራ አገልጋይ የውሸት ነው። አገልግሎት በስውር የሚደረግ መስዋት እንጂ በዝና፣ እና ተከታይ በማፍራት አይደለም። ቅዱሳኖችም በዘመናቸው ሰው ሲከተላቸው ውዳሴ ከንቱን ሸሽተው፣ ከቅድስናቸው ብዛት የሚከታላቸውን ተአምር የመስራት ፀጋቸውን እንኳን ደብቀው፣ ለሰው ሳይታዩ፣ አገልግሎታቸውን ሰውረው የኖሩ ናቸው። ታሪካቸው እንኳን ሲፃፍ በመንፈስ ቅዱስ ፍቃድ ለፀሀፊው ተገልጦ እንጂ በአፀደ ስጋ እያሉ ያተረፉት ዝና ወይንም ስም አይደለም። ሁሉም ሰውን ትቶ ቤተክርስቲያንን መከተል አለበት፣ ንሰሀ መግባትን፣ ስጋዎ ደሙን መቀበልን፣ መፆምን፣ መስገድን ስታስተምር የኖረች ቤተክርስቲያን ዛሬ በአንዳንድ የሰው ተከታዮች ተነቅፋ እኔን መፆም፣ መስገድ፣ ንሰሀ መግባት፣ መቁረብ ያስትማሩኝ እገሌ የሚባሉ አጥማቂ ናቸው ሲባል መስማት እንዴት ይከብዳል። አሁንም ሰው መከተል ይቁም። ቤተክርስቲያን የጌታ መሰረት አላት፣ ጌታን እስከ ቀራኒዮ ስንመለከት እኮ በመጨረሻ በመስቀሉ ስር የቀሩት እናቱ እና የሚወደው ደቀመዝሙር ብቻ ነው። ዛሬም ጌታን ትተን ሰውን መከተል የጀመርን አንዳንዶች አለንና ይቺን ቤተክርስቲያን ከቀራንዮ ደጅ ትጣራለችና ሁላችንም እንሰብሰብ፣ በንሰሀ ኑልኝ ትላለችና ለእርሷ ወግነን ወደ እርሷ እንመለስ።
፨ በዘመናችን አዚም ነገር ነው እያየን ያለነው። አጋንንት ማለት ረቂቃን አስመሳዮች ናቸው ፣ እነዚያን አስመሳዮች መመርመር ያስፈልጋል፣ በፍፁም ሳንመረምር የምንቀበለው እውነት እንዳይኖር።
፨ ማንም ሰው ጳጳስ ስላወገዘ ወይንም ስለተቀበለ አይደለም እውነታን ማወቅ የሚችለው። ሁሉም እኮ ከቤተክርስቲያን በታች ነው። ፓትርያርኩም ቢሆኑ። ቤተክርስቲያን ፓትርያርኩን አፈራች እንጂ የትኛውም ፓትርያርክ ቤተክርስቲያንን አልመሰረተም። ስለዚህ ለጥያቄዎች ሁሉ ጳጳስ እንዲህ አለ፣ ሰባኪው ይሄን አለ ሳይሆን ወንጌል ምን አለ፣ በአፀደ ነፍስ ያሉት፣ በገድል በትሩፋት ያለፉት የቅዱሳኑ ታሪክ ምን አለ ማለት ነው ያለብን እንጂ እገሌ እንዲህ አለ ማለት ከንቱነት ነው። ሰው ሊስት ይችላል፤ በስጋ ያለ ሰው ጳጳስም ቢሆን ሊሳሳት ይችላል፣ መሳሳት አይደለም ሀይማኖቱን ሊክድ ይችላል ያኔ ግን ጳጳስ የምንከተል ሰዎች እነርሱም ሲክዱ እኛም አብረን እንክዳለን ማለት ነው። ዞሮ ዞሮ በዘመኑ የምናየውን የማጥመቅ አገልግሎት ስህተት ነው አትከተሉ ብዬ በአውደ ምህረት ከመስበኬ በፊት መጀመሪያ የእኔን ጉድፍ ስመለከት አዝንና ስለሌላው ጉድፍ እንዴት ብዬ አውደ ምህረት ላይ ወጥቼ ልስበክ? ብዬ እተወዋለው። (ትህትናዊ መልስ)። አዎ በዘመናችን ያሉ የመቁጠሪያ ንግድን የያዙ፣ የፀጉር ቅባትን ቅባ ቅዱስ ነው ብለው የሚሸጡ፣ የአጋንንት ምስክርነትን በሲዲ በመሸጥ የሚኖሩ፣ ተአምራትን በመስራት ኑሮአቸውን የሚገፉ ሰዎች አሉ። ምዕመኑም በእነዚህ ሰዎች ጠንቅ መፅሀፍ ቅዱስን ትራሱ አድርጎ ከሰይጣን ምስክርነት እማራለው ብሎ ሲዲ ገዝቶ ቁጭ ብሎ ሲያዳምጥ ነው የሚውል። "ተአምረ ለእግዚትነ ማርያም" ሲባል ጆሮውን እያከከ በሀሳብ ቤቱ ውስጥ ስላለው ሲዲ ያስባል። የእኛ ምዕመን ቤተክርስቲያን ለካህናት ክብር ብላ የዘረጋችውን ጥላ ዘቅዝቃ ስትለምን ዝም ያለ አንድ ተአምር መስራት ቻልኩ ያለ ግለሰብ ወይንም ባህታዊ ሲመጣ አስራት በኩራት ማውጣት ይጀምራል። ቤተክርስቲያን ፁሙ፣ ፀልዩ፣ ቁረቡ ብላ ስታስተምር ጆሮው የተከደነበት ሁሉ ተአምር ማድረግ የሚጀምር ሰው ሲመጣ እኔ ወንጌልን ያስተማረኝ እርሱ ነው ማለት እንጀምራለን፣ እንከተላለን፣ ከዛም..... ። የጌታን ተአምር ሰምቶ የተከተለው አይሁድ ይሰቀል ብሎ ለመካድ ቅርብ ነበር፤ እንዴ! ደግሞ ከቅፅረ ቤተክርስቲያን ውጪ በየሜዳው የፀበል አገልግሎት በቤተክርስቲያናችን ይፈቀዳል እንዴ? ክርስቶስ ደዌ ዘስጋ፣ ደዌ ዘነፍስም ሲያደርግ አጋንንቶች እንዲመሰክሩ፣ የሰዎቹም ሀጢያት በአጋንንቱ አማካኝት በመድረክ ላይ እንዲናዘዙ መቼ ፈቀደ? መቼስ አደረገ? እንደውም ከፈወሰ በኋላ ለማንም እንዳትናገሩ እያለ ሲልካቸው እንደነበረ ነው እኔ የማውቀው። (በግል ካህን አግኙ ከማለት በስተቀር።) በዘመናችን ያለክህነት ማጥመቅ እየተለመደ መጥቷል፤ እንደውም አንዳንድ ዝነኛ አጥማቂዎች የክህነት ስም በአቋራጭ (በገንዘብ) ያገኛሉ ወይ? ለሚለው ጥያቄ አዎን በሚገባ ያገኛሉ። ይህንን እኛ ጠንቅቀን እናውቃለን። ዛሬ የቤተክርስቲያን አበሳዋ በዝቷል። በዚህ ተሀድሶው፣ በዚያ ሙሰኛው፣ በዚያ ጠንቋዩ... እንደ በረዶ የነጣችው ይቺ ቤተክርስቲያን የቡና ፍንጣሪ ሲነካት ጥቁሯ ነጥብ ጎልቶ ይታይባታል። ለዚያ ነው ብዙዎች ተሰናክለው የሚጠፉት። እኔ ለነገሩ ከእነዚህ ነጋዴ አጥማቂ ነን ባዮች ይልቅ ለቤተክርስቲያኗ ስጋት የሆኑ ሌሎች አካላት አሉ። ለምሳሌ ተሀድሶ!! እነዚህ ሲዲ ነጋዴዎች ዛሬ ታይተው ነገ ይጠፋሉ። ብዙ ባህታውያን ነን ባዮች ከዚህ በፊት ብዙዎችን ተከታይ አድርገው አልፈዋል፤ ብዙ አጥማቂ ነን ባዮችም ከዚህ በፊት ተነስተው አልፈዋል። እነዚህም ያልፋሉ፣ ከዚህ ይበልጥ የሚያሰጋኝ በቤተክርስቲያናችን ውስጥ መርዝ የሚተክሉ፣ አስተምሮዋን የሚበርዙ፣ በውስጥ ለውስጥ ስር እየሰደዱ ያሉትን ተሀድሶዎች ናቸው። እነርሱን አጥብቀን መቃወም ነው ያለብን።
፨ እኔ ተወልጄ ባደኩበት አካባቢ ሰዉን ጠንቋይ ቤት አትሂዱ ብለው በርካታ ጠንቋይ ቤቶችን የዘጉ አንድ ጀግና መሳይ ግለሰብ ነበሩ፣ እኚህ ግለሰብ አጥማቂ ነበሩ፣ የእግዚአብሄር ያለበት ፀበል እንጂ ጠንቋይ አያድናችሁም ብለው እግረ መንገዳቸውን ለራሳቸው ማስታያወቂ እየሰሩ ያጠምቁ ነበር፣ በመጨረሻ ግን እውነታው ሲታወቅ ያን ሁሉ ጠንቋይ ቤት አፍርሰው ሰውን ሲያጠምቁ የነበሩት ግለሰብ እራሳቸው ጠንቋይ ሆነው ተገኙ። ጠንቋይ ቤት ማፍረሳቸውና ምዕመኑን በፀበል ስም መሰብሰባቸው መንፈሳዊ ያስመስላቸው ነበር፣ በተለይ ቁረቡ፣ ፁሙ፣ ፀልዩ የእርሳቸው መለያ ነበረች ነገር ግን ሰውን ለማታለያ እንጂ ሀይሉን ደግፈውት አለመሆኑን ሲጋለጥ ብዙዎች ተምረዋል። በዘመናችንም ከዚህ ብንማር መልካም ነበር፣ ቅድስና ቅዱሳኖችን ይከተላል እንጂ ቅድስና በገንዘብ አይሸጥም።
ወይ የሰው ልጅ መጽሃፋ ስለ ምልክትን የሚሻ ትውልድ ብዙ ብሎናል እንዴት ሰው ቅድሚያ ለሃይማኖቱ ለአምላኩ አይሰጥም መምህር ግርማ ልክ ናቸው የምንል ሰዋች ሃይማኖታችንን በደንብ አላወቅንም እንደ ተከታታይ ፊልም የራስ ክብርን እና አድናቆትን እየሰበሰበ ያለ ሰው እንዴት ልክ ነው እንላለን ልክ አደሉም ስንባል ተቀብለን መማርስ እንዴት አቃተን አምላክን እንዳይ እንዴት እንደከለሉን ድጋፊ አደረጉን
መምህር ቃለ ሕይወት ያሰማልን። እንደዚህ አይነት ሰዎች ናቸው የቤተክረስቲያንን ትምህርት ስርዓት እያጣመሙ ምዕመኑን የሚያስቱት። ይህን ካልከን ዘንዳ እነሱ የሚያስተምሩት፣ ስርዓት ነው የሚሉት ነገሮች ትክክል ያልሆኑትን አንስተህ ብታስተምረን መልካም ነው ምክንያቱም የቤተክርስቲያንን ስርዓት ምክንያት የሌለው ስርዓት የለምና ትክክለኛ የሆነው ካለልሆነው ቀላቅለው ምዕመኑን አምታተውታል። ለምሳሌ፡- ቡና መጠጣት ክልክል ነው፣ የወር አበባ ያየች ሴት ጸበል አትጠጣም ጨርሶ የጸበል ዕቃም አትነካም፣ ነፍሰጡር ሴት ጸበል አትጠጣም፣ ልትጠመቅ የቀረበውን ሰው ሁሉ አጋንንት ያለባቸው አይወዱም እየተባለ የሚከለከሉ ነገሮች መነጽር፣ የፀጉር ማስያዛ ፣ ሱሬ፣ ወዘተ ። እንዚህን እና አንተም የምትሰማቸው አይጠፍም እና ትምህርት ብሰጠን።
ዳኒ፤ በብዙ ነገር ዓርአያ ነበርክ፡፡ ጽሑፎችህም እከታተላለሁ፡፡ በዚህ ጽሑፍህ ግን እጅግ አዝኛለሁ፡፡ አዝናለሁ! በቤተክርስቲያን ሐይ ባይ በሌለበትና ጽምጻቸው ከፍ ብሎ የሚደመጡ ምዕመኑን እንደፈለጉ በሚያወናብዱበት በአሁኑ ወቅት እንዲህ ዓይነት ጽሑፍ መልቀቅህ ያሳዝናል፡፡ እኔ የአንድ ሰ/ት/ቤት አባል ነኝ፡፡ በማህበረ ቅዱሳንም በቤተክርስቲያንም አስተዳደር አገልግያለሁ፣ አገለግላለሁ፡፡ በአንድ ወቅት ዝዋይ ነበርኩ፡፡ በዚያም መምህር ግርማ መኖሪያ ቤታቸውና ቤተሰባቸው ድረስ እርሳቸውን የማወቅ እድል አጋጥሞኛል፡፡ ስለሌላ አጥማቂ ምንም ቢባል እርግጠኛ ስለማልሆን ላምን እችላለሁ፡፡ እስካሁን በምንም መለኪያ መምህር ግርማ ላይ የሚወራውን ማረጋገጥ አልቻልኩም፡፡ ስለሳቸው ክፋት የሚያወራው አብዛኛው ሰው በቅርብ የማያውቃቸው ነው፡፡ ጥያቄው ስለስርዓት ከሆነ፣ መመካከር ይቀድማል፡፡ ነገር ግን የመምህር ግርማን ማጥመቅ አጋንታዊ ነው ብሎ መደምደም ያሳዝናል፡፡ ምንም ረበብ የለውም፡፡ እንኳን ምዕመኑን አገልጋዮችን የማያግባባ፤ የማያስማማ ሐሳብ አደባባይ አውጥቶ ህዝቡን ግራ ማጋባት እጅግ ያሳዝናል፡፡ እኔ ያንተ ተቃራኒ ነኝ፡፡ ያነሳኸው ሐሳብ አላሳመነኝም፡፡ ያንተን ያህል ባይሆንም የሚከተሉኝ የሚሰሙኝ ተማሪዎች አሉኝ፡፡ ግን በተቃራኒ ሐሳብ ላይ ቆመን፣ ቤተክርስቲያን ውስጥ የመምራት ሚና ባላቸው እንኳን የማያስማማ እንዲ ያለ ሐሳብ ለአደባባይ ማብቃትህ እጅግ እጅግ አሳዝኖኛል፡፡ የቤተክርስቲያን አምላክ፣ ይታደገን! ሌላ ምን ይባላል?
ይገርማል ጠንቋይና መተተኛ እና የ እግዚአብሄርን ሰው መለየት ያቃተን ትውልድ የትኛው ጠንቋይ ነው ባካችሁ ለ እግዚአብሄር የ አምልኮት ስግደት ስገዱ ለ ድንግል ማርያም ለ መላእክት የ ፀጋ ስግደት ስገዱ ንስሃ ግቡ እያለ የሚያስተምር እንደው በ ግልጥ የተዋረዱ ስንት ጠንቋዮች አሉ በድንብ ታውቃላችሁ ምን አድርገው እንደታሰሩ አባ ግርማን ከነሱ ጋር ምን ያመሳስላቸዋል አረ እናስተውል ትውልድ ለመሆኑ ግን የሚያስተላልፉትን ትምህርት የሚያዳምጥ ካለ ምንድነው ስህተታቸው ምንም መልስ የለም። በቤተ ክርስቲያን ያሉ አንዳንዶች አባቶችና ሰባኪዎች መምህራን ስለክብራቸው ስለሚጨነቁ የ ክርስቶስን ሳይሆን የራሳቸውን ክብር የሚያስቀድሙ ስለሆኑ በእንደነ አባ ግርማ ላይ ይነሳሉ መቸም እግዚአብሄር ያከበረውን ማንም ሊሽረው ወይም ፀጋውን ሊነጥቀው አይችልም ማስተዋልን ያድለን ።
እኛ ኦርቶዶክሳውያን ሃይማኖታችን ኦርቶዶክስ መሆኑን እንጂ ስርአቱ ምን እንደሚል አናውቅም ለማወቅም ምንም አይነት ጥረት አናደርግም አናነብም አንጠይቅም አንመረምርም ለመማርም ዝግጁ አይደለንም ግራና ቀኛችንን አንመለከትም ሀይማኖት ያለ እምነት ብቻውን አያድንም መምህር ግርማ ተብዬው ጋር ግን ሄዶ አመነም አላመነም ሳይጮህና መሬት ላይ ሳይንፈራፈር የሚመጣ የለም ሰውዬው ጋር ሄደው ዳንን ካሉ በኃላ እንጂ የሚያምኑት ከመሄዳቸው በፊት አይደለም። ሳያምኑ የእውነት መዳን የለም ስለዚህ እውነቱን ተምሮ ለመቀብል ራሳችንን ዝግጁ ካላደረግን መቼም ቢሆን አንለወጥም። ዲያቆን ዳንኤል በማስረጃ እስደግፎ ጥቅሶችን እየጠቀስ ያቀረበውን ፅሁፍ ማመዛዘንና መረዳት አቅቶን ተደናብረን ሰዎችን ከምናድናብ ዝም ብንል ጥሩ ነው ውንድማችን ዳንኤል አሁንም ቢሆን አንተ ያወቅከውን የደረስክበትን ብታካፍለን በፈጣሪም በሰውም ዘንድ ክብርን ከማሰጠት ውጪ የጥቂቶች አውቃለው ባይነት የሚያጎልብህ ነገር አይኖርም ቀጣዩን ክፍል እንጠብቃልን በርታ!
ይህን ፅሁፍ ከመፃፍህ በፊት ስለ አጥማቂዎቹ የነበረህ ግንዛቤ ከፃፍህ በኋላ የበለጠ የሚያድግ፣ ቁጭትህም የሚጨምር ይመስለኛል። አየህ አይደል ምን ያህል እንዳቀላፋን፣ ሕዝበ ክርስቲያኑ የቤተክርስቲያን መምህራንን መስማት የማይችልበት ደረጃ እንደደረሰ! ተከታዮቻቸውና የጥቅም ተጋሪዎቻቸው ፌስቡኩን በዘለፋ እንዴት እንዳጨናነቁት ተመለከትህ አይደል? በቃ እነዚህ እኮ ቤተክርስቲያንን ወይ አጥማቂውን ቢባሉ ቀድመው መርጠዋል። ኦርቶዶክሳዊት ተዋሕዶ ቤተክርስቲያን የራሷ ጉዳይ ሲኦልም ብንገባ አጥማቂውን እንከተላለን እያሉ እንደሆነ ነው የምንረዳው። በእርግጥ በርካታ የዋኃን ያለዕውቀትና ያለማስተዋል አንዳንድ ድንቃድንቅ ስላዩ ብቻ እንደሚከተሉ እናውቃለን። እነሱን እንኳን ማስተማር እንችል ይሆን? እግዚአብሔር ይርዳን እስቲ!
የሚገርመኝ አብዛኞቹ ለመ/ር ግርማ ብቻ እንደተፃፈ አድርገው በመውሰድ የሚንጨረጨሩ አሉ። ይህም በእርግጥ ምን ያህል አደጋውን እንዳልተረዱት ነው የሚያሳየው። እውነት ነው አጥማቂ ግርማ ቁጥር አንድ ሆነዋል። ግን ሌሎቹስ? የአጥማቂ ግርማን ፈለግ ተከትለው ቪሲዲ እያሰራጩ ከሀገር ውስጥ እስከ ውጭ ሀገር ዝናን እያተረፉ ያሉት ለምሳሌ እነ ባህታዊ ገ/ጊዮርጊስ፣ እነ አባ ዮሐንስ ሌሎቹም፡፡ አረ በደንብ እየተፈለፈሉ ነው። ከተሟገታችሁ ደግሞ ለሁሉም ተሟገቱ። ምክንያቱም አሰራራቸው ተመሳሳይ ስለሆነ። ወገኖቼ! አሁን እኮ ከፍተኛ ውድድር ውስጥ ተገብቷል። መንፈስ ቅዱስ ፀጋውን ሰጥቶኛል? አልሰጠኝም? አይደለም ጥያቄው። አጥማቂ ግርማ ይህን ዘዴ ከየት አገኙት? ምን ምን መገልገያ ይጠቀማሉ? ይሄ ነው ጥያቄያቸው። ከተቻለ ደግሞ እርሳቸውን በአካል አግኝቶ ምክር መጠየቅና ዘዴውን( ፀጋውን መሆኑን) ከራሳቸው መቀበል፣ ይህን ያደረጉ ሰዎች ራሳቸው ንስሐ ገብተው ምስክርነት እየሰጡ እየሰማችሁ እስከመቼ አጥማቂ አይሳሳትም ብላችሁ እንደምትከራከሩ ይገርማል። እናንተ የአጥማቂ ተከታዮች ያልገባችሁ ነገር አለ። ጉዳዩ አጥማቂ እገሌ ለምን ታዋቂ ሆነ? ባህታዊ እገሌ ለምን ካሴት ሸጠ? እንገሌ ለምን ተፈወሱ?( በእርግጥ ተፈውሰው ከሆነ) አይደለም። አሁን በእውነት በእውነተኛው የመንፈስ ቀዱስ ፀጋ ሰዎች ሲፈወሱ ማየትን የሚጠላ አለ ብላችሁ ታስባላችሁ? የሰው ልጆች ጠላት ከሆነው ከሰይጣን በቀር! ምነው እንደዚያ በሆነና ደስ ባለን። አጥማቂዎቹንም በሁሉም ቦታ እንዲደርሱና እንዲፈውሱ በለመናቸው! ችግሩ ግን ወዲህ ነው። ትምህርታቸው ተለየ፣ ሥርዓታቸው አፈነገጠ፣ ሕዝቡን ተአምር ፈላጊና ሰው አምላኪ አደረጉት፣የአጋንንትን ሀሰተኛ ምስክርነት እውነተኛ መሆኑን እያፀደቁ ትዳር አፈረሱ፣ቤተሰብ በተኑ፣ ሁሉም መተተኛ እንደሆነ በመስበክ ክርስቲያኖች እርስበርስ እንዳይተማመኑ አደረጉ፣ የቤተክርስቲያንን አውደ ምህረት ከጠንቋይ ቤት መለየት እስኪያስቸግር ድረስ አተራመሱት፣ ቤተክርስቲያኒቱ ሰምታው የማታውቅ እንግዳና ክህደት የተቀላቀለበት አስተምህሮ ያለ ከልካይ አስፋፉ፣ ሌላም ሌላም፣ እስኪ ተዉን። እኛን እያስጨነቀን ያለው የቤተክርስቲያን ጉዳይ፣ እናንተን እያሳሰበ ያለው የአንድ አጥማቂ ጉዳይ። እባካችሁ ይልቅ አጥማቂዎቹን የምትቀርቧቸው ከሆነ ለምን አትመክሩልንም?